
Резиме
Тема формалног универзитетског образовања, њен значај за оног који га поседује и реперкусије на привреду и живот појединца указују на озбиљност ове теме као и оног који је обрађује. Колико је формално универзитетско образовање значајно за појединца, колико му помаже у даљем животу и професионалном развоју, колико се цени у нашој земљи, а колико у иностранству, какве су могућности проналажења посла у струци после завршеног факултета, које су препреке ка побољшању и унапређењу овог процеса, као и колико јединство и које све институције су потребне како би се реализовали зацртани циљеви и стратегије, биће смернице за израду овог рада. Појам нанотехнологија, њихов значај за науку, степен примене у свету и код нас, најважнији изуми на бази нанотехнологије, као и најуспешнија предузећа у овој области у нашој земљи, али и на глобалном нивоу су јако важне области рада. Рад је реализован у оквиру међународног WIMB TEMPUS пројекта, 543898-TEMPUS-1-2013-1-ES-TEMPUS-JPHES, Development of Sustainable Interrelations between Education, Research and Innovation at WBC Universities in Nanotechnologies and Advanced Materials where Innovation Means Business.
Kључне речи: образовање, препреке, компетенције, комуникација, факултет

Аbstract
Subject of formally university education, its importance for someone who has it and repercussions on economy and personal life of individual show severityof this theme as well as someone who makes it. How much formal education means to individual, how much it can help him in future life and professional development, how much is worth in our country and abroad, which is possibilities to find a job in profesion after college graduation, which is impediments for improvement and promotion of this process, unity and institutions which we need to realize defined goals and strategies, will be guidelines for making of this project. Term nanotechnology, their importance for science, level of use in world and in our country, the most important inventions based on nanotechnology and which are the most successful companies in this area in our country and abroad are also important areas of this project. This paper has been realised in scope of the WIMB TEMPUS project, 543898-TEMPUS-1-2013-1-ES-TEMPUS-JPHES, Development of Sustainable Interrelations between Education, Research and Innovation at WBC Universities in Nanotechnologies and Advanced Materials where Innovation Means Business.
Key words: education, impediments, competencies, communication, faculty 

Формално универзитетско образовање рефлектује се на два одвојена аспекта, привреду и лични живот појединца. Рефлектовање формалног универзитетског образовања на привреду јавља се у облику задовољења потреба за запошљавањем у привредним гранама. Идеална ситуација јавља се у одсуству незапослености појединаца, али и потпуне запослености привредних капацитета, што грубо речено, подразумевада су сви у једној привреди запослени, а да притом нема ни мањка радне снаге за поједине области. Међутим, таква привреда практично не постоји. Попуњеност привредних капацитета, али и пуна запосленост радне снаге је идеал коме се тежи и чија процентуална испуњеност одређује степен развоја сваке привреде. Самим тим, развијене привреде имају већи степен искоришћености радне снаге и привредних капацитета, док привреде у развоју и неразвијене економије имају слабу или скоро никакву искоришћеност радне снаге и привредних потенцијала, што опет, указује на неусклађеност формалног универзитетског образовања потребама привреде. Рефлектовање формалног универзитетског образовања на лични живот појединаца зависи и од првог анализираног проблема јер усклађеност формалног универзитетског образовања са потребама привреде подстиче пуну запосленост, како привредних капацитета, тако и радне снаге, што опет утиче на лични живот појединца кроз његову сатисфакцију послом који обавља. Сви ови фактори утичу на чињеницу да нико не ради оно што није завршио, да свако зарађује у складу са сопственим залагањем, радом и трудом и да је на сваком радном месту оптималан радник, то јест радник који може да пружи највише и постигне највећу продуктивност. Лично задовољство и степен привредног развоја се непрекидно међусобно допуњују, што значи да усклађеност формалног универзитетског образовања са потребама привреде подстиче распоређивање радника на радно место на коме може највише да пружи, лично задовољство појединаца, максимална економичност и највећи привредни раст када се гледа на глобалном нивоу.
Анализирајући горе наведено, долазимо до чињенице да целокупан привредни развој зависи од формалног универзитетског образовања. Основно и средњошколско образовање, степен развоја друштвене заједнице, природни ресурси, историјско наслеђе и многи други фактори могу бити изузетно важни за развој привреде и друштва у целини. Међутим, уколико би требало почети од нечега, то би дефинитивно требало бити универзитетско образовање јер стварање младих и образованих људи представља покретачку снагу друштва, основ свих промена и грађење било каквих идеја о бољем сутра.
Структура мастер рада биће усмерена на анализу начина превазилажења постојећих проблема између актера и процеса. 
Први део рада биће усмерен на анализу огласа за посао кроз начин оглашавања новоотворених радних места, односа између новоотворених и угашених послова, учешће огласа за особе са факултетском дипломом у укупном броју, компетенција неопходних за запошљавање високо квалификоване радне снаге, као и распоређивању факултетски образованих особа на места која њима по степену образовања не припадају.
 Други део рада биће усмерен на приказивање предности и недостатака факултетског образовања у нашој земљи. Биће анализирана прилагођеност факултетских програма реалним потребама привреде, стручности и компетенције које студенти стичу факултетским образовањем, могућност стицања практичног знања на факултетима у Србији, разлике у стручности, компетенцијама и могућношћу стицања практичног знања на приватним и државним универзитетима, као и разлике у стручности, компетенцијама и могућношћу стицања практичног знања на универзитетима у Србији и иностранству. 
Трећи део биће усмерен на нову област у науци и технологији, а то су нанотехнологије као феномен који се јавио као нова технолошка револуција и који својом мултидисциплинарношћу нуди ефикасне начине сарадње и тимског рада усмерено ка подизању квалитета комуникација, размене нових знања и већег укључења привреде у токове факултетског истраживања. Анализа ће почивати на њиховој примени у предузећима у Србији и иностранству, као и неким основним појмовима везаним за ову релативно непознату област науке. 
Четврти део биће посвећен унапређењу комуникације факултета и привреде кроз укљученост факултета у привредне активности, заступљеност научног особља у реалним привредним токовима, као и однос инволвираности и реалног знања особља на факултетима.
1. [bookmark: _Toc391054818]Огласи за посао као начин сучељавања понуде и тражње радне снаге

Оглашавање послова представља рефлексију тржишта рада, као средишта сучељавања понуде и тражње радне снаге. Оглашавање послова је у свега пар тачака дефинисано у постојећем Законом о раду, а у следећем, који би требао да буде у скупштинској процедури већ половином године, сигурно би требало више простора посветити овом подручју у циљу заштите права обе стране, што квалитетнијег одабира послова и радника, као и спречавању манипулација приликом интервјуа и легалног запошљавања, поготово када је реч о јавном сектору.
У овом поглављу биће речи о начину оглашавања послова у земљи и иностранству, односу између броја угашених и новоотворених радних места, учешћу огласа са факултетском дипломом у укупном броју огласа, компетенцијама потребним за запошљавање особа са високом стручном спремом и запошљавању особа са факултетском дипломом на местима која не одговарају њиховом формалном образовању. Биће речи искључиво о пословима који се добијају легалним путем, при чему се ту подразумева и посао путем препоруке, који је све чешћи, оправданији, али и кога би требало издвојити од такозваног запошљавања „преко везе“. И о том и таквом запошљавању ће бити речи, при чему ће у пар пасуса бити објашњена појава таквог запошљавања у неразвијеним земљама и земљама у развоју, сви облици таквог запошљавања и превенција која би могла да се спроведе и казне за такав облик ступања у радни однос.




[bookmark: _Toc391054819]1.1. Начини оглашавања послова у Србији и иностранству

Оглашавање послова у Републици Србији врши се у складу са Законом о раду и Законом о оглашавању. Док се у Закону о раду анализирају пре свега права и обавезе послодаваца и радника, у Закону о оглашавању се пре свега посматра оглашавање путем рекламирања. Из овога долазимо до чињенице да се врло мало и један и други Закон дотичу огласа за посао и потенцијално запослених радника. Закон о раду у свега пар тачака дефинише права и обавезе учесника у процесу оглашавања и накнадне селекције и регрутације кадрова. Закон о оглашавању пре свега посматра рекламни простор јер је у тој сфери највећи проток обртних средстава, као и највеће потенцијалне манипулације.[footnoteRef:1] [1: Закон о раду, „Службени гласник РС“, број 79/05, члан 11] 

Најчешћи видови оглашавања послова у нашој земљи јесу штампа и електронски медији, пре свега интернет. И поред лакше и брже претраге послова на онлајн бази, захваљући поштовању класичног одабира послова и не толикој употреби електронских медија, пре свега у старој популацији, новине, то јест штампа представља најзначајнији облик прегледавања отворених радних места, а самим тим и оглашавања.[footnoteRef:2] [2: Хопкинс К., (2010), „Научно оглашавање“, Друштво за унапређење маркетинга,Њујорк. стр.27] 

Када је у питању традиционални облик оглашавања послова, који је и најчешћи у Србији, морамо раздвојити три врсте новинских огласа. Прву врсту огласа чине огласи у дневној штампи. Огласи за посао у дневној штампи нису превише учестали и у десетак најпродаванијих дневних новина у просеку на недељном нивоу не може се наћи више од двадесетак огласа за посао. Карактеристика је да се најактуелнији и најквалитетнији послови, при чему је најбоље мерило могућност зараде, могу наћи у најпродаванијим дневним новинама. Новине са највећом репутацијом у области објављивања високо плаћених послова и послова који готово увек захтевају факултетско образовање јесу дневне новине “Политика” у којима у просеку једанпута недељно можемо наћи огласе за посао у квалитетним српским фирмама. Акценат се ставља на државне послове, то јест послове у јавним управама, где је послодавац Република Србија. Могу се наћи огласи за посао у Народној банци Србије, конкурси за Министарство унутрашњих послова, послови у војсци, државној администрацији, али и поједини конкурси за посао у великим српским, претежно извозно оријентисаним компанијама.
Другу врсту огласа за посао чине огласи у специјализованим часописима и недељницима, који се пак разликују од државе до државе. У нашој земљи не постоји довољно огласа за посао, тако да је само један сегмент тих новина, пре свега због комерцијалности посвећен огласима за посао. У другим земљама је то потпуно другачије и могу се наћи новине које су посвећене само огласима за посао.
Трећи облик огласа за посао који се могу наћи у штампаном издању, чине огласи за посао у, може се рећи, јединим специјализованим новинама за ту сврху, а то су специјална издања Националне службе за запошљавање која излазе једном месечно. У нашој земљи постоји блага предострожност, поготово међу млађом популацијом када су у питању огласи за посао који се могу наћи у штампаном издању и сматра се да су то претежно огласи за посао за особе које немају формално факултетско образовање. Оно што је ипак на цени, свакако су огласи који излазе у дневним новинама јер су ретки и повезани су, пре свега са високо плаћеним пословима, али и пословима у државној управи, који су дефинитивно фаворит приликом запошљавања незапослене популације јер су, бар до сада, пружала велику дозу сигурности. Приликом истраживања јавног мњења крајем прошле године, дошло се до закључка да 75% младих жели да приликом завршетка студија ради у државној управи.[footnoteRef:3] И док се у Швајцарској, Норвешкој и земљама Европске Уније, на неки начин сматра омаловажавањем запослење у државној управи, али и знатно слабије плате од приватног сектора, код нас је потпуно другачије. Запосленост у државној управи је у развијеним земљама једнака 20% укупне запослености, а плате су до 50% мање него у приватном сектору. Када је у питању наша земља, долази се до податка да постоји преко 800.000 запослених у државној управи, што је скоро 50% укупно запослених, а зараде достижу 60.000 у просеку, што је за 50% више него у приватном сектору.[footnoteRef:4] Не треба трошити више речи објашњавајући зашто би 3 од 4 млада човека желело да ради у јавном сектору. [3:  http://www.mc.rs/istrazivanja.826.html]  [4:  http://www.privreda.gov.rs/] 

Друга врста медија на којима се врши оглашавање послова јесу онлине медији то јест интернет. У нашој земљи постоји доста сајтова на којима је могуће извршити оглашавање послова, како специјализованих, тако и оних којима то није примарна делатност. Што се тиче специјализованих сајтова, то су сајтови који су основани са основним циљем оглашавања послова и који основни приход стичу оглашавањем послова и рекламирањем компанија које, или оглашавају послове или постављају рекламне банере ради промовисања њихове делатности рада. 
Када говоримо о огласима за посао који се могу наћи на сајтовима специјално израђеним за ту намену, најпосећенији у нашој земљи су:
1. https://poslovi.infostud.com/
[image: Tra&zcaron;ite posao? Poslovi.infostud.com pouzdan put do &zcaron;eljenog posla]
2. http://www.poslovi.rs/

[image: image]
3. http://www.nsz.gov.rs/
[image: Nacionalna slu&zcaron;ba za zapošljavanje]
4. http://www.lakodoposla.com/
[image: Lako do posla - Posao - Poslovi]
5. http://www.halooglasi.com/
[image: Halo Oglasi]
6. http://www.sljaka.com/

[image: https://encrypted-tbn1.gstatic.com/images?q=tbn:ANd9GcRXhZ45SMj6P1TmKUknVevbxsDkw6dt3ZTMySVvkVgNjrvVfMI95w]


Наведено је шест најпосећенијих сајтова на којима се могу наћи огласи за посао у нашој земљи. Наравно, да поред њих постоји још велики број других, али њихова посећеност, као и понуда послова није на нивоу претходно наведених. Што се тиче броја послова понуђених на најпосећенијим сајтовима, њихов преглед би изгледао овако:
1.	https://poslovi.infostud.com/(укупан број послова се креће око 700, при чему је око 500 огласа за особе са завршеном вишом и високом школом)[footnoteRef:5] [5: http://www.poslovi.infostud.com/] 

2.	http://www.poslovi.rs/ (укупан број послова се креће око 700, при чему је око 250 послова за особе са завршеном вишом и високом школом)[footnoteRef:6] [6: http://www.poslovi.rs/] 

3.	http://www.nsz.gov.rs/live/trazite-posao/svi-poslovi(укупан број послова се креће око 200, при чему је око 50 послова за особе са вишом и високом школом)[footnoteRef:7] [7: http://www.nzs.gov.rs/] 

4.	http://www.lakodoposla.com/(укупан број послова се креће око 200, при чему је број послова за особе са вишом или високом школом око половине тих послова)[footnoteRef:8] [8: http://www.lakodoposla.com/] 

5.	http://www.halooglasi.com/posao/ (укупан број послова се креће око 300, при чему је број послова за особе са завршеном вишом или високом школом око 50 огласа за особе са вишом или високом школом[footnoteRef:9] [9: http://www.halooglasi.com/] 

6.	http://www.sljaka.com/
(укупан број послова се креће око 3.500 послова, при чему број послова са вишом или високом школом прелази 1.000)[footnoteRef:10] [10:  http://www.sljaka.com/] 

Из овога се може закључити да у Србији постоји велики број послова, па с тога не чуди изрека да за оног ко хоће да ради увек има посла. Наравно, нетачно би било сабрати број послова на свим овим сајтовима јер је око половине огласа дуплирано, то јест послодавац се оглашава на више сајтова. Како би смо донели јасну оцену да ли заиста у нашој земљи постоји велики број огласа за посао, морали би смо видети структуру незапослених. Ако би се посматрао укупан број незапослених у нашој земљи, који званично прелази 800.000, а незванично и цифру од милион, онда долазимо до закључка да и под условом да се послови не преклапају, то јест да су сви ови огласи различити, долазимо до чињенице да је укупан број послова на овим сајтовима 200 пута мањи од укупног броја незапослених особа. Анализирајући укупан број незапослених, долазимо до податка да је тренутно незапослено око 64.000 особа са факултетском дипломом, као и 772 магистра и 87 доктора наука[footnoteRef:11], а просечан рок тражења послова је око 20 месеци. [11:  http://fakultetisrbije.com/vesti/nezaposleno-87-doktora-nauka/] 

Ако анализирамо другу групу сајтова на којима је могуће наћи посао, то су сајтови којима није примарна делатност оглашавање послова, али због комерцијалности, али често и незнања, на њима могу изаћи огласи за посао. Постоји доста сајтова којима није примарна делатност оглашавање послова, али који из разлога комерцијалности дају њихов простор за рекламирање послова, као на пример:
1. http://www.pressonline.rs/
2. http://www.b92.net/
3. http://www.blic.rs/
4. http://www.politika.rs/
5. http://www.pravda.rs/
Неки пут су то само пресликани огласи за посао који се могу наћи и у штампаним издањима, али често су то рекламни банери у којима су садржани и огласи за посао успешних српских фирми. Са друге стране налазе се сајтови попут facebook-а или twitter-а на којима се на страницама фирми могу наћи огласи за посао, али и на неким важним местима са уплаћеним или неуплаћеним терминима.

[bookmark: _Toc391054820]1.2. Однос између броја угашених и новоотворених радних места

Анализа односа између броја угашених и новоотворених радних места у Србији у претходним годинама није могућа без упоредне анализе неколико битних фактора, као што су:
1.	Однос између броја угашених и новооснованих предузећа у Србији,
2.	Структура запослених у нашој земљи и 
3.	Пословна и друштвена клима за оснивање нових послова.

Према подацима Агенције за привредне регистре (АПР)[footnoteRef:12] у прошлој години је основано 8.735 нових предузећа, што је готово три и по пута више него што их је угашено, то јест обрисано из регистра. Такође, уколико се погледа број предузетника, долази се до податка од 30.931 нових предузетничких радњи, али и 18% више угашених у прошлој години. У 2013. години је, према подацима АПР-а у Србији било 110.952 привредних друштава, што је за 5,2% више него у претходној години. Исто тако регистровано је и 2,5% предузетника мање у односу на 2012., што говори да је у Србији на крају прошле године било укупно 212.716 предузетничких радњи. Број новорегистрованих предузећа је у Србији у прошлој години био 1% већи него у 2012., а број новорегистрованих предузетника повећао се за 2,4%. Прошле године је у Србији угашено 2.557 фирми што је три пута мање него годину пре, из разлога што се престао примењивати аутоматски стечај за предузећа која су у блокади дуже од годину дана, након проглашења такве одлуке неуставном.[footnoteRef:13] АПР је евидентирао и 36.520 предузетника који су избрисани из регистра, што је 11 одсто више него 2012. Објашњено је да је по службеној дужности АПР из регистра обрисала 13.355 предузетника на основу захтева Народне банке Србије, а по Закону о привредним друштвима, који прописује губитак статуса предузетника брисањем из регистра у случају да су рачуни у блокади дуже од две године.[footnoteRef:14]У процесу ликвидације у регистру АПР прошле године било је 6.760 привредних друштава, за 1.074 више него годину пре, док су се у статусу стечајног поступка водила 2.182 привредна друштва, што је 465 мање него 2012.Посматрано према делатностима, и у 2013. години, као и претходних година, међу новооснованим предузећима и радњама, али и онима које су брисана из регистра, преовладавале су она које се баве трговином, консалтингом, као и услугама и то пре свега у угоститељству.[footnoteRef:15] [12:  http://www.apr.gov.rs/]  [13: Закон о стечају, „Службени гласник РС“ бр. 104/2009, 99/2011 - др. закон и 71/2012, члан 2]  [14: Закон о привредним друштвима, „Службени гласник Републике Србије“ број 124/04, члан 347]  [15:  http://www.economy.rs/] 

На крају 2013. године регистровано је око 1,7 милиона запослених у нашој земљи, што је пад запослености од 1,2% у односу на исти месец 2012. године, што значи да је у 2013. години остало без посла 21.239 лица него што је нашло посао.[footnoteRef:16] Држава најдиректније финансира 3,4 милиона људи, што је нешто више од половине укупног становништва. До тог броја се долази сабирајући три цифре, број запослених у државној управи, којих је око 850.000, број оних који користи неки вид социјалне заштите којих је око 830.000 и 1,7 милиона пензионера. Број запослених у државној управи је премашио сва очекивања и од процењених 600.000 дошло се до броја од 850.000 људи који су запослени у државној и јавној управи. Од 1.700.000 запослених, само 287.000 ради у производњи, а познајући економске принципе и знајући да су они једини који креирају нову вредност, долази се до јасног закључка да око 300.000 људи креирају вредност за 7,2 милиона грађана Србије.[footnoteRef:17] Из свега овога произилази закључак да број запослених у нашој земљи може само да пада у наредних неколико година јер се може ићи, у циљу спречавања очигледног банкрота, само ка смањењу броја запослених у државној управи, који ће очигледно много брже ићи од повећања броја запослених у приватном сектору, пре свега производњи. [16: Национална служба за запошљавање, (2013),“Месечни статистички билтен“ бр.126, стр.10 – 12.]  [17: Министарство финансија и привреде, (2013), „Квартални преглед макроекономских и фискалних кретања“, број 10, стр. 3.] 

Када говоримо о пословној и друштвеној клими за оснивање нових предузећа, а самим тим и послова морамо се дотаћи неколико тема, а то су пре свега процедура неопходна за добијање дозвола, порези који се плаћају на раднике, као и отпремнине које следују отпуштенима у случају смањења обима посла или банкрота фирме. Из тог разлога, закон који треба прво донети је Закон о раду, а онда и смањити процедуре за добијање дозвола. Када је у питању добијање дозвола, то је болна тачка наше привреде и основна ствар која одвлачи инвеститоре из наше земље, а самим тим и смањује број потенцијално новоотворених радних места. На добијање дозвола, пре свега грађевинских чека се по пар година, а чак и по поједностављеној процедури мора протећи бар пола године да би се добила дозвола за изградњу. Порези који се плаћају на рад су неприхватљиво високи и данас износе 64,5 динара на 100 уплаћених. И на крају, треба се дотаћи и отпремнина које се исплаћују у складу са годинама стажа, што указује на превелики ризик послодаваца да запосле особе преко 40 година старости.
Све ово горе наведено указује на константан пад запослености у нашој земљи. Само у прошлој години без посла је остало преко 20.000 људи више него што се запослило. Највећи проблем је у томе што апсолутно све привредне гране бележе константан пад запослености, па је на пример у пољопривреди запослено скоро 60% људи мање него 2000. године. Једина позитивна околност, бар по стандард грађана, али дефинитивно не по буџет наше земље је константан раст запослености у јавном сектору. Међутим, како би се смањило задуживање и спречио банкрот  земље, неопходно је да се, не само смањи запошљавање у јавном сектору, већ и отпусти велики број запослених. Све анализе стручњака указују на чињеницу да је вишак запослених у јавном сектору већи од половине укупног броја запослених, поготово уколико се уведе потпуна компјутеризација јавног система, али и све су прогнозе да ће морати да буде отпуштено бар 200.000 људи. Сви они ће, према првобитном плану, бити пребачени у приватни сектор, мада је повремено отварање фирми које запошљавају по пар стотина људи, дефинитивно недовољно за овакав корак. Незапосленост младих људи до 30 година прелази цифру од 60%, а оних са факултетским образовањем и преко 70%. За разлику од других држава, попут Норвешке, Немачке, Аустрије или Швајцарске, где су дефицитарна поједина занимања за која се захтева формално универзитетско образовање, у нашој земљи је слаба потражња за факултетски образованим особама. Једина два излаза која би могла да се пронађу јесте запошљавање младих људи у приватном сектору кроз подстицање предузетничког духа и самозапошљавања, као и привлачење страних инвестиција у области производње. Доласком неколицине производних фирми повучен је велики број особа које су завршиле неки од факултета везан за техничке науке, али и даље постоји више стотина хиљада младих правника, економиста, али и професора којима је једина перспектива рад у бутику или одлазак у иностранство.
Стопа незапослености[footnoteRef:18], која представља учешће незапослених у укупном броју активних становника (запослени и незапослени), у Републици Србији износила је у првом кварталу 2014. године 20,8%, и то 20,1% за мушко становништво и 21,6% за женско. Стопа незапослености у Београдском региону износила је 18,0%, а у Региону Војводине 21,2%. У Региону Шумадије и Западне Србије стопа незапослености износила је 20,5%, док је у Региону Јужне и Источне Србије износила 23,5%.Стопа запослености представља проценат запослених у укупном становништву старом 15 и више година, и у првом кварталу 2014. године износила је 38,4%. Од тога је стопа запослености за мушкарце износила 45,7%, а за жене 31,6%. Највећа стопа запослености била је Региону Шумадије и Западне Србије (40,7%), а затим у Београдском региону (38,3%. У Региону Војводине ова стопа износила је 37,4%, а у Региону Јужне и Источне Србије 36,5%. [18:  Michael C. Burda, Charles Wyplos,(2004), „Macroeconomics“, Oxford University Press, стр. 69] 

Табела број 1.Стопе незапослености и запослености у октобру 2012, априлу и октобру 2013. и у првом кварталу 2014. године[footnoteRef:19] [19: Републички завод за статистику, Анкета о радној снази, април 2014.] 

	 
	Октобар 2012.
	Април 2013.
	Октобар 2013.
	Први квартал 2014.

	Стопа незапослености
	22,4
	24,1
	20,1
	20,8

	Стопа запослености
	36,7
	36,3
	39,1
	38,4

	Стопа неформалне запослености
	17,9
	18,2
	20,3
	20,5


Извор: Републички завод за статистику, Анкета о радној снази, април 2014.
Стопа незапослености у првом кварталу 2014. године већа је за 0,4 процентна поена у односу на октобар 2013. године, док стопа запослености бележи пад од 0,7 процентна поена.
Стопа неформалне запослености у првом кварталу 2014. године већа је за 0,2 процентна поена у односу на октобар 2013. године.Стопа неформалне запослености представља проценат лица која раде без формалног уговора о раду у укупном броју запослених. Ова категорија обухвата запослене у нерегистрованој фирми, запослене у регистрованој фирми, али без формалног уговора о раду и без социјалног и пензионог осигурања, који помаже чланове домаћинства.[footnoteRef:20] [20: Мрњавац Ж.(1996), „Мјерење незапослености“, Економски факултет Сплит, Сплит, стр.98] 


[bookmark: _Toc391054821]1.3. Компетенције неопходне за запошљавање особа са високом стручном спремом

Као што је већ напоменуто у претходној тачки, број незапослених са факултетском дипломом прелази цифру од 60.000 особа. Уколико се има у виду да је укупан број особа са факултетским образовањем једнак цифри од 11%, то јест да тренутно у Србији има око 650.000 особа са факултетом, долазимо до податка да је сваки десети незапослен, то јест да је незапосленост међу овом категоријом 10%. Број незапослених са факултетском дипломом се константно повећева јер се број отворених радних места смањује, а прогресивно увећава број особа са факултетском дипломом. У последњих 12 година број особа са факултетском дипломом се удвостручио, па је са 6,5%, број таквих особа скочио на преко 11%. Повећавање особа са формалним факултетским образовањем упркос смањењу броја послова за такве особе, указује на чињеницу, која је образложено и у претходним тачкама, да универзитетско образовање уопште не прати послове привреде. У последњих пар година повучен је велики број особа са бироа који су завршили неки од факултета техничком усмерења, пре свега због повећања информатичких и производних фирми, али готово да не постоји дефицитарно занимање у Србији. Број незапослених особа са завршеним факултетом је тешко утврдити, али имајући у виду да у односу на укупан број особа са универзитетским образовањем, око 10% је незапослених, долазимо до тога да је број незапослених са факултетом барем три пута мањи од просечне стопе незапослености у Србији. Циљ наше земље је да до 2020. године утростручи број особа са факултетским образовањем, то јест да пролазност на факултетима буде 75%, а да у наредних 5 година број особа са формалним универзитетским образовањем нарасте на 35%. Имајући све ово у виду, постављају се два питања. Прво се односи на квалитет образовања, а друго на то да ли ће се и потреба за овим особама утростручити. Само током 2007. године издато је око 8.000 факултетских диплома, а број доктора наука се удвостручио у последњих пет година, па је у односу на исти период докторирало око 500 особа. Горе наведено иде у прилог чињеници да је понуда радне снаге знатно већа од потражње за истом. Познајући основне економске законе, знамо да повећањем понуде, а смањењем тражње за било којим природним добрима, смањује се њихова цена. Исто важи и за радну снагу, само што се ту јављају и још неке негативне последице. У сваком случају понуда радне снаге је већа од тражње, што указује на чињеницу да су и мање цене радне снаге, то јест послодавци су спремни да плате за једног радника много мање него у условима равнотеже, занемарујући чињеницу која ће касније бити обрађена, а то је квалитет радне снаге и реална цена радне снаге сходно доприносу који могу да дају фирми у којој ће бити запослени. Цену радне снаге, то јест плате радника апсолутно диктира однос понуде и тражње јер као и у случају робе, радна снага вреди онолико колико је неко спреман да је плати. Негативне околности ове појаве су и те што се на радним местима за које реално није потребно високо образовање запошљавају радници са завршеним формалним универзитетским образовањем, али и заиста високе компетенције које се стављају пред њих приликом објављивања огласа за посао и дефинисања тих компетенција. У нашој земљи је опште позната чињеница да особе за завршеним факултетом врло често бивају принуђене да раде на пословима који нису примерени њиховом образовању, као што су послови на разним киосцима, бутицима, радњама брзе хране и слично. Други врло интересантан појам је и запошљавање радника на радна места која не одговарају њиховом универзитетском образовању, то јест на то радно место могу бити распоређени и радници са средњим образовањем, а често и ниско квалификовани радници. Једна од најчешћих позиција за коју млади људи конкуришу по завршеном факултетском образовању и један од најчешћих послова који се може наћи на сајтовима за запошљавање је оглас за комерцијалисте. Познајући посао комерцијалисте, основни закључак је да, колико год била озбиљна фирма за коју се конкурише, за посао комерцијалисте је довољно средњошколско образовање. Међутим, зашто би неко запослио особу са завршеном средњом школом као комерцијалисту, када је могуће на том месту запослити неког са формалним универзитетским образовањем, који, бар гарантује, већи степен комуникативности, веће образовање и већу упорност. Посебна прича су компетенције које се захтевају за квалитетније послове. Тако се приликом конкурса за поједине банке траже компетенције које је немогуће физички остварити. На пример, један од конкурса за једну успешну српску банку је захтевао радника у рачуноводству, који има до 25 година, завршен факултет, три године искуства у рачуноводству, сертификат овлашћеног рачуновође, положен банкарски испит и познавање енглеског језика. Поставља се питање да ли је физички изводљиво имати завршен факултет и три године искуства у рачуноводству до 25 године, као и питање зашто таква особа није већ на некој од водећих позиција у некој банци. Оно што је још важно рећи је и да се за готово сваки посао у озбиљној фирми тражи особа са радним искуством, чиме се поставља питање да ли је могуће да млада особа по завршеном факултету добије прилику да ради у некој озбиљној фирми, па макар и приправничке послове. Исто тако, често се као услов поставља и просек већи од 8,5 или 9. 

[image: Limplex d.o.o.]
>>>ДОБРО ПОКРИВЕНО<<<
ФАБРИКА ЗА ПРОИЗВОДЊУ И ПРОДАЈУ КРОВНИХ И ФАСАДНИХ ЛИМОВА, ГРАЂЕВИНСКЕ ЛИМАРИЈЕ И ГАЛАНТЕРИЈЕ

Расписује конкурс за радно место:
САМОСТАЛНИ РАЧУНОВОЂА
1 извршилац у КРАГУЈЕВЦУ ИЛИ БЕОГРАДУ
Услови:
•	Ниво образовања-сви нивои образовања;
•	Добро познавање књиговодственог програма Infosys- Ужице -минимум годину дана активног рада у овом књиговодственом програму;
•	Минимум 3 године радног искуства на истим или сличним пословима у оквиру производне компаније;
•	Одлично познавање важећих прописа из области рачуноводства;
•	Познавање рада на рачунару (МSОffice, Интернет...);
•	Способност руковођења, самосталност и иницијатива у  извршењу задатака.
Опис посла:
•	Вођење рачуна о материјалној евиденцији залиха, сировина и роба које се уносе у погоне и складишта;
•	Робно-материјално књижење и књижење производње;
•	Организација и координирање послова у служби рачуноводства;
•	Праћење материјално-финансијских прописа и одговорност за њихову правилну примену;
•	Књижење пословне документације (финансијско и робно књиговодство, производња, благајна, нивелације и др.);
•	Организација архивирања финансијске документације.
Гарантујемо:
•	Одлично радно окружење;
•	Коректан однос према запосленима;
•	Зараду према залагањима и резултатима у раду.[footnoteRef:21] [21:  https://poslovi.infostud.com/] 

Наведен је пример огласа за позицију самосталног рачуновође у једној производној фирми. Важно је анализирати овај оглас са аспекта свршеног студента Економског факултета, смера Рачуноводство и пословне финансије који постоји на свим Економским факултетима у нашој земљи, али и са аспекта овог послодавца. 
Уколико посматрамо оглас са аспекта послодавца, у компетенцијама које се захтевају наведени су реални захтеви од стране ове фирме. Из позиције која се тражи произилази захтев фирме за особом која ће бити самостална у свом раду, па самим тим се тражи и одређено искуство у овом послу. Можемо видети да послодавац не захтева завршен Економски факултет, зато што сам процес књижења пословних промена захтева рутину, искуство и познавање рачуноводствених стандарда, али не и завршен факултет. Искуство које се захтева у овој области, а које износи минимум три године је такође оправдано јер посао самосталног рачуновође не може обављати особа без искуства. Познавање рада у једном од рачуноводствених програма је резултат свега претходно наведеног и чињенице да фирма нема жељу да обучава младу особу већ тражи неког ко је већ обављао књижења у овом програму. Искуство у раду са материјалним и магацинским картицама, књижење трошкова производње и познавање законских прописа и рачуноводствених стандарда су логичан след захтева за ову позицију. Посао самосталног рачуновође је у свакој озбиљној фирми добро плаћен, тако да остаје нада да ће тај рачуновођа бити плаћен у складу са знањем које поседује и залагањем на радном месту, као што се гарантује у завршетку огласа. Закључак анализе овог огласа за посао са аспекта послодавца јесте да је ово производна фирма која нема стрпљења и жеље за обуком младих и перспективних економиста.
Разумевање потреба и жеља послодаваца и знања које чак и најбољи студнети Економског факултета стекну на њему, повлачи одговорност образовног система у задовољавању траженог од стране реалне привреде. Као што је у претходним пасусима наведено и као што ће бити разрађено у наредним, основна два проблема факултетског образовања у нашој земљи јесу неусклађеност образовних система са потребама привреде и непостојање адекватног знања за потребе привреде. Чак и ако се, као у овом случају, поклопи потреба и образовни профил, манифестују се други недостатак образовног система кроз непоклапање потреба послодавца и знања и способности студената. Смер Рачуноводство и пословне финансије представља најкомплекснији и најзахтевнији смер на Економском факултету који је, притом и најтеже уписати па стога они који га заврше у року улажу велики рад и труд за четири године школовања тако да би се уз побољшање комуникације између факултета и привреде омогућило стицање компетенција које су захтеване овим огласом. Оно што се може подвести као бољитак по завршетку факултету у Србији јесте другачији, свеснији начин размишљања. Али исто тако, нигде у свету не постоји могућност да не задовољавате ниједан од тридесет тражених критеријума за посао у струци у којој сте школовани зар не би, такође, требала да постоји сарадња између факултета, министарства просвете, министарства привреде и предузећа у домену пружања могућности младим људима који су завршили факултет, да имају годину дана релевантног искуства у пракси. Зашто не би уз свако отварање радног места самосталног рачуновође, овлашћеног рачуновође, шефа рачуноводства или било ког службеника у рачуноводству који дође на то место са искуством, било отворено радно место и дошао један млади човек са завршеним Економским факултетом који жели да свој професиноални развој базира на рачуноводству. Те прве године не би морао да има ни нето зараду, ни плаћено пензионо, социјално, ни здравствено али би уместо пете године, која припада мастер студијама буде посвећена стицању искуства у струци, како би тај млади човек за годину дана могао да буде такође самостални рачуновођа. Сви би пристали, зар не? Један врло значајан предлог је да се на Економском факултету, смеру Рачуноводство и пословне финансије, уведе примена неког од програма који се користе за евидентирање пословних промена у књиговодству, да постоји обухватање пореза на додату вредност у пословним трансакцијама које то захтевају, постојање бројева конта, као и изучавање законске регулативе. Тако да би свршени студенти имали компетенције за конкурисање на овакву позицију. 
Још једна околност може бити врло важна у овој тачки, то јест приликом дефинисања компетенција неопходних за конкурисање за одређене послове, а то су реалне компетенције које поседују радници са искуством у нашој земљи. На пример, не постоји особа која:
1.	Познаје рад у САП систему,
2.	Познаје логистички ток материјала,
3.	Познаје процес набавке,
4.	Разуме се у производне или комерцијалне финансије,
5.	Познаје суштину WCM-а, итд.
Један власник велике фирме у Србије је оправдано рекао да је Србија земља са оскудним кадровима јер је тешко наћи особу која ће на највишем нивоу руководити неком озбиљном фирмом, имати знање језика, познавати све процесе у предузећу као и познавати рад под притиском. Зато се и дешавају ситуације да су руководиоци великих страних фирми људи из иностранства, као и да менаџери прелазе из једне у другу фирму и стално се смењују исти људи на истим позицијама.

[bookmark: _Toc391054822]1.4. Запошљавање особа са факултетском дипломом на радним местима која не одговарају њиховом образовању

Феномен запошљавања особа са формалним факултетским образовањем на радним местима која то не захтевају, није заступљен само у Србији већ и у многим земљама у којима је значајно већа понуда од тражње радне снаге. Повећање понуде радне снаге је углавном повезано са падом животног стандарда, па с тога се и особе чешће одлучују на послове који не одговарају њиховом образовању. Гледано из угла послодавца, повећање понуде радне снаге утиче на могућност већег одабира, што послодавци дефинитивно користе, па самим тим спроводе доста кругова тестирања и бирају особе које њиховим образовањем далеко превазилазе потребе тог радног места. Тестирање потенцијалних запослених се одвија у много кругова, па је ту често и групни и индивидуални интервјуи, тестирања из различитих области, а често се дешава да постоји и пет кругова тестирања. Оно се често обавља и из области које немају додирних тачака са послом који је понуђен, па тако фирме тестирају запослене из области математике, статистике, рачуноводства, али и из неизоставног познавања енглеског језика, познавања рада на рачунару, понашања у колективу, међуљудских односа и слично. Сам процес тестирања је често чисто формалан, па се на крају бирају они који су унапред одређени за то место. Формалност произилази из задовољавања процедура, прописа, транспарентности пословања и слично. За те намене фирме ангажују и специјализоване фирме које се баве запошљавање, а компензација може бити и узимање од 20% до 50% зараде током прве године рада запосленом од стране компаније која врши селекцију. Дешава се пак да фирме немају довољно квалитетне људске ресурсе које требају да ураде селекцију и регрутацију кадрова, па узимају екстерне компаније којима је то специјалност.
Запошљавање особа са формалним факултетским образовањем на радним местима која не одговарају њиховом образовању је све чешћи случај поготово у случајевима комерцијалиста, где је велика понуда радних места, а млади се често одлучују на тај посао, пре свега у великим фирмама јер су и услови, често, доста добри. Када су у питању компаније, оне бирају особе са факултетским образовањем јер им то доноси најчешће виши ниво професионалности, већу елоквентност, а сам факултет на неки начин доноси гаранцију рада и труда, али никако не вишег познавања рада или прописа. Постоји доста послова који захтевају формално универзитетско образовање, иако то по потребама и природи посла није тако. Комерцијалисти, банкарски службеници или радници у рачуноводству само су неки од послова за које се тражи факултетско образовање, али наравно, да то није неопходно за ове послове. Исто тако, поједини послови су променили име, па је тако секретарица, постала пословни асистент, како би било омогућено да на то место буду распоређене особе са формалним факултетским образовањем. 
Врло често у разним средствима информисања се може пронаћи велики број интервјуа послодаваца у којима можемо доћи до информације о учесталости запошљавања особа са факултетском дипломом на послове који не одговарају њиховом образовању, нпр. расписан је  конкурс за два-три радна места у трговини, а на оглас се јавило 700 људи. Од тога, половина са факултетском дипломом, па тако послове касирке обављаја особа чије је занимање инжењер заштите животне средине, а послове магационера обавља професор. Образовање које одговара и једном и другом радном месту јесте средња стручна спрема. Наравно да је добро за појединца да се образује, али је економски неоправдано по државу да улаже велика средства, а онда то не искористи. И треба разумети када је после оваквих искустава пут тих људи са дипломом – одлазак у иностранство. Нажалост, оваква ситуација није ретка нити карактеристична за мање градове, већ ситуација са којом се свакодневно сусрећемо без обзира на величину, стандард и развијеност региона у Србији. 
Закључак ове тачке је да у условима када је наћи посао прави подвиг, покушати да постанете приправник у неком осредњем предузећу немогуће, а запослити се без веза једнако добити на лотоу,  особе са завршеним факултетом се труде да пронађу било какав посао, покушају да стекну искуство и покушају да касније добију посао који одговара њиховом образовању. Компаније то максимално користе, запошљавањем радника без надокнаде на период и до две године, наплаћивањем пракси, узимањем половине зараде од стране фирми за запошљавање, али и непостојање радног времена ради такозваног доказивања. Проблем лежи у недостатку послова за особе са формалним универзитетским образовањем, који доводи и до све већег одлива мозгова из наше земље. Све ово није само негативно за особе са завршеним факултетским образовањем, већ и за особе за завршеним средњим образовањем, за које као избор остаје рад на градилишту, производњи или продавници, иако су завршили неку од стручних средњих школа. 

2. [bookmark: _Toc391054823]Предности и недостаци програма факултетског образовања у земљи и иностранству

Факултетско образовање у земљи и иностранству се значајно разликују. На основу искустава студената и професора који су имали прилике да искусе факултетско образовање у нашој земљи, али и у земљама Европске Уније, америчких континената или чак и Аустралији, закључује се да се у нашој земљи много више акцента ставља на теорију и стицање теоријског знања студената, а у иностранству на стицање практичног знања. Али, исто тако, на основу искустава, каже се да је теоријско знање значајно пре свега за даљи наставак студија или рад на неком универзитету или научној установи, али и скоро безначајно за рад у привреди, то јест реалне потребе привреде. На другој страни, студенти и ђаци страних земаља имају значајно мање теоретског знања, али зато много више практичног, које могу применити у пракси. Практично знање се и у развијеним земљама не стиче на факултету, већ кроз различите врсте истраживања и праксе у великим компанијама.
Тако, на пример у САД-у, не дешава се да се свих осам семестара основног академског студирања проведе у учионици, већ постоји и пар семестара који су резервисани за креативне радионице, научна истраживања и што је најважније за практична искуства, то јест праксе у великим компанијама и то најчешће, последњи осми семестар. 
У овом поглављу биће анализирани следећи аспекти: прилагођеност факултетских програма реалним потребама привреде, стручности и компетенције које студенти стичу факултетским образовањем, могућност стицања практичног знања на факултетима у Србији, разлике у стручности, компетенцијама и могућношћу стицања практичног знања на приватним и државним универзитетима и разлике у стручности, компетенцијама и могућности стицања практичног знања на универзитетима у Србији и иностранству.
 О предностима и недостацима образовног система у овом случају високошколског образовања у некој земљи, може говорити и потреба за високообразовним институцијама у тој земљи.
 Колико ће у некој земљи постојати високообразовних институција зависи од две ствари:
1)	плана високошколског образовања за одређени временски период,
2)	тражња за слободним местима на универзитетима.
Као још један фактор који се може издвојити као важан приликом уписа на факултет по завршеној средњој школи је и култура и просвећеност становништва неке земље од чега зависи и став потенцијалних студената, али и родитеља о наставку школовања на приватним или државним универзитетима. У последњих десетак година број високообразованих људи у Србији се удвостручио и ближи се цифри од 11%. У прошлости факултетска диплома је више вредела економски посматрано и пружале су се знатно веће могућности студентима по завршеном факултету. Потпуно супротно чињеницама да се факултетска диолома мање вреднује и да је потреба за факултетски образованим људима знатно мања јавља се права експанзија бруцоша и дипломаца. У наредних петнаестак година план је да се утростручи број високообразованих кадрова у Србији. У Србији већ постоји осам државних и девет приватних универзитета и академија, са око 140 факултетских институција у целој земљи. План је да их буде још више како би смо се приближили захтевима Европске Уније, која ће својим чланицама поставити циљ од 40% високообразованих до 2020. Србија тренутно има стопу високообразованих људи која је међу најнижима у Европи. Тенденцију Европске Уније о проценту високообразовног становништва тренутно не задовољава ниједна земља у Европској Унији. Највећи проценат високообразовних кадрова у Европској Унији има Велика Британија у којој 39,4% од укупног броја становништва има факултетску диплома. Колико Србија заостаје по образовању у односу на развијене земље света сведочи и чињеница да највећи проценат високо образованих кадрова има Русија где је укупан број становника са факултетском дипломом 53,5%. Русија има пет пута већи број високообразовних кадрова него Србија, а издваја само 0,1% већи проценат БДП-а за образовање него Србија. Поред Русије само још Канада има више од половине високообразованих од укупног броја становништва. Србија тренутно издваја 4,8% БДП-а за образовање, али основни проблем није мали проценат издвајања, већ нејасна стратегија образовања. Србија је на 82 месту у свету од 173 земље по процентуалном издвајању за образовање и одступа од светског просека свега пар процената.[footnoteRef:22] Поређење са Лесотом, Кубом и другим комунистичким земљама које издвајају и преко 12% за образовање није реално због заосталости тих земаља и промене трендова. Из свега овога се може закључити да као основни недостатак нашег образовног система се јавља непостојање јасне дугорочне стратегије која би се касније операционализовала на средњи и краћи рок и из кога произилазе сви мањи недостаци као што су учење сувишног градива, непринципијелна и селективна примена болоњске декларације, пренатрпаност студијских програма теоријским знањем услед непостојања практичног од стране професора, као и многи други који су или ће бити набројани. Неусклађеност факултетских програма са потребама привреде произилазе и из непостојања квалитетних производних активности у нашој земљи и неотварања радних места, па се донекле може рећи да за неквалитетан образовни систем није једини проблем стратегија образовања и да било какав образовни систем вероватно би био погрешан јер свеједно после факултета нема посла. [22: Јоксимовић Н., Бенковић С., Милосављевић М., (2013), „Извори финансирања високог образовања у Србији“, Факултет организационих наука, Београд, стр.2] 









У наставку можете прочитати пет главних предности уписа на државне студије:
Табела број 2. Предности и недостаци државних факултета у Србији
	ДРЖАВНИ ФАКУЛТЕТИ У СРБИЈИ

	ПРЕДНОСТИ
	НЕДОСТАЦИ

	1. Могућност студирања на буџету
	Студент није у фокусу интересовања

	2. Углед, традиција, бољи истраживачки рад

	Слабија опремљеност наставним средствима


	3. Знање као главни критеријум пролазности на испитима и развијање радне етике
	Додатни трошкови студирања

	4. Велики број студентских активности и организација
	Недостатак пракси и практичног знања

	5. Квалитетније теоријско и шире образовање
	Неадекватна примена Болоње


Извор: Стратегија развоја образовања у Србији до 2020. године, (2012), Београд: Министарство просвете и науке, стр.112
1.   Могућност студирања на буџету - Главна предност државних студија јесте могућност коришћења финансијских средстава из буџета Републике Србије током школовања. Ово подразумева могућност студирања о трошку буџета, могућност смештаја у студентским домовима, исхране у студентским мензама, као и добијања државних стипендија и кредита током студија.
2. Углед, традиција  и бољи истраживачки рад - С обзиром да приватно високо образовање у Србији постоји тек нешто више од 20 година, логично је да државни факултети и високе школе имају дужу традицију, с обзиром да су поједини државни универзитети основани и пре више од 100 година. Самим тим ови универзитети су традиционално чинили окосницу привредног и технолошког развоја на овим просторима. У периоду транзиције повезаност привреде и образовног система је делимично раскинута, али државни универзитети и даље у свом саставу имају велики број института и истраживачких центара који пружају добру основу за бављење истраживачким радом.
3. Знање као главни критеријум пролазности на испитима и развијеније радне навике студената - Иако постоје случајеви где су на државним високообразовним установама ниски прагови пролазности, генерално потребно је више знања како би се положио испит на државним студијама. Критеријуми за полагање испита су виши него на приватним, а код појединих професора је чак и толико велик да се на појединим студијама појавио појам „вечити студент“ – неко ко је услед немогућности полагања испита пролонгирао своје студије за знатно дужи период.
4. Већи број студентских активности и организација - Самом чињеницом да су студенти на државним студијама бројнији ствара се и простор за студентски активизам. Док су на приватним студијама студенти чешће пасивни и незаинтересовани, на државним ћете обично наћи више студентских организација и различиих студентских активности. Студенти на државним студијама су, услед своје бројности, обично боље организовани и лакше проналазе истомишљенике. 
5. Квалитетније теоријско и шире образовање - Иако се ова предност понекада спомиње и као мана због потенцијалне застарелости студијских програма, државне студије нуде богатије опште и теоретско образовање. Док на приватним студијама постоји тенденција да се извуче само најбитније, без теоријске подлоге, на државним студијама је за полагање испита најчешће потребно имати више информација и боље разумети ширу слику материје која се изучава.
Најчешћи проблеми државних високообразовних установа
1. Студент није у фокусу интресовања факултета/високе школе - Главни проблем државних високообразовних установа је генерални став да су студенти ту ради факултета/високе школе, а не факултет/висока школа ради студената. Овај проблем вуче своје корене из прошлости и другачијих друштвених уређења. У пракси ово значи да се студентима не посвећује довољно пажње (иако чине суштину високообразовне установе) што се манифестује кроз нељубазност служби и професора, непоштовање времена студента, тромост администрације установе када су у питању студентски проблеми и сл. Управо на овој разлици у приступу према  студентима своју предност су изградиле приватне високообразовне установе.
2. Слабија опремљеност наставним средствима - С обзиром да се државне студије финансирају претежно из буџета (остали извори су самофинансирајући студенти и пројекти), често се могу разликовати „богате“(оне  које имају велики број самофинансирајућих студената) и „сиромашне“ високообразовне установе. С обзиром да државни универзитети немају интегрисане финансије, не постоји и праведна расподела средстава, те није реткост да поједини факултети/високе школе имају застарелу или оскудну опрему, недовољно компјутера и сличне проблеме са неадекватном опремљеношћу наставним средствима. Због тога је први утисак о студијама на страни приватног образовања.
3.  Додатни трошкови студија  -  Чест разлог незадовољства студената државних студија јесу различити скривени издаци током студирања у које спадају трошкови за: полагање пријемног, упис на студије,излазак на испит, различите овере и уверења, књиге. Један од разлога појаве ових намета је управо и проблем схватања студената од стране државних високообразовних установа.
4. Недостатак пракси и практичног знања - Недостатак озбиљне праксе у току студирања јесте један од већих мана нашег образовног система. С обзиром на велики број студената, државни факултети/високе школе често нису у стању да организују праксе за своје студенте, те студенти излазе на тржиште рада без практичног искуства, понекада са великим очекивањима,  где их очекује „шамар“ реалности јер послодавци од њих очекују и практична знања која нису добили током студија. Иако државни универзитети у свом саставу имају центре за развој каријере, они најчешће немају ресурса да опслуже потребе великог броја студената на државним универзитета.
5. Неадекватна примена Болоње - Иако је Србија још 2005. приступила процесу студирања дефинисаним Болоњским процесом, овај процес је делимично спроведен на нашим универзитетима. О томе сведоче и протести студената који се, скоро традиционално, одржавају сваке године. Стога се не може рећи да су издавање додатка дипломи, мобилност студената у региону Европе, јасно разликовање струковних и академских студија , систем бодовања и друге новине које је донела Болоња заживеле у нашем систему државних студија.
Табела број 3. Предности и недостаци факултета у иностранству
	ФАКУЛТЕТИ У ИНОСТРАНСТВУ


	ПРЕДНОСТИ
	НЕДОСТАЦИ

	1. Адекватна примена Болоњске декларације
	Систем који делимично покрива широко образовање, пропуштено на нижим нивоима образовања 

	2. Опремљеност савременим наставним средствима
	Систем који не нуди превелику специјализацију тиме често идући у ширину, а не у дубину

	3. Могућност похађања пракси и стицање практичног знања
	Недовољна доступност факултета нижим сталежима друштва

	4. Предавања врхунских стручњака из различитих области
	Инертан систем, промене споља се не трпе, промене изнутра су споре

	5. Велики број интернационалних студената, у зависности од факултета око 20%
	Систем базиран на идејама и методама пост индустријализна од пре 50год.,неприлагођеност новим социјалним околностима, начинима размишљања.


Извор:Григоријевић М., (2013), „Болоњски процес и високо образовање“, Факултет техничких наука, Нови Сад, стр.27
Велики број оних који су имали такво искуство да студирају у иностранству сложиће се да је оно веома драгоцено и да им је променило живот. У даљем тексту се налазу преглед свих знања и искустава која се могу стећи током студија у иностранству.

1.	Прилика да се стекну доживотна пријатељства. - Студирајући у иностранству,нећете само срести нове културе већ и друге стране студенте који су далеко од куће и траже пријатеље из иностранства.Та ситуација пружа изванредне могућности за стицање нових,и дуготрајних пријатељстава. 
2.	Прилика да се  научи језик - Нема бољег ни ефикаснијег начина да се  научи неки језик,од студија у земљи у којој је он говорни. Познато је да је лако учење језика који се говори свуда око Вас. 
3.	Прилика да се прошире видици - Током студија у иностранству, постоји могућности стицања знања о свету која се не могу стекћи код куће. Неколико месеци, након повратка кући, посматрате свет у далеко широј перспективи и на другачији начин него што сте мислили да је могуће.
4.	Прилика да се упознају друге културе - Културалне разлике обухватају много више од разлика у језику, храни и обичајима.Стварне разлике, које формирају наш поглед на свет, потичу из аспеката који нису тако лако уочљиви. Ове аспекте не можете приметити и разумети само кроз читање књига и гледања ТВ емисија. Једино након дужег боравка у некој земљи у потпуности можете разумети њену културу.
5.	Прилика да упознате себе - Након студија у иностранству, вратићете се кући са новим, свежим идејама и гледиштима на сопствену културу и личност. Искуство стечено на тај начин изазива Вас да испитате своја уверења и систем вредности, замените их или учврстите.
6.	Прилика да се стекну искуства - Боравак у новој средини понекад може бити застрашујућ и исцрпљујућ. Суочаваћете се са ситуацијама које су потпуно нове. То је, са друге стране, сјајна прилика да се прилагодите и одговорите на нове захтеве на ефикаснији начин, савладате изазове и решите проблеме. 
7.	Могућност да се пронађе "посао из снова" - Да ли сте знали да се мање од 5% људи школује у иностранству током свог живота? У исто време, процес глобализације се наставља. Иностране компаније широм света отварају своја представиштва, чиме се ствара потреба за запослењем људи који би могли да раде у другим културама. Кроз очи послодавца, особа која је студирала у страној земљи је самостална, амбициозна, способна да се суочи са изазовима и да изађе на крај са различитим проблемима и ситуацијама. Ваше искуство живота и студија у страној земљи, упознавања нових култура и учење страног језика може да Вам помоћи да дођете до посла о коме сте маштали. [footnoteRef:23] [23: Попац К.,(2013), Зашто студирати у иностранству, посећен мај 20, 2014. из http://www.universitystudyconsulting.com/serb/why-study-abroad.html] 

[bookmark: _Toc391054824]2.1. Циљеви факултетског образовања у нашој земљи

Образовање је по својој природи интенционална делатност, те је сам концепт образовања без осмишљавања његових циљева аналитички нејасан. Циљеви образовања и учења су бројни и разноврсни, поставља се питање њиховог међусобног односа, односно питање хијерархичности образовних циљева. Општи циљеви образовања неминовно се постављају широко и вишезначно, те да се могу посматрати као визије могуће будућности. Из њих се могу извлачити правила и принципи, системски уређени како би водили оне који исказују и кодификују циљеве формулисане у законима. Значај питања циљева образовања и учења произилази из њихових вишеструких функција. Реч је о томе да циљеви образовања и учења представљају, пре свега, референтне оквире у односу на које се све образовне активности пореде, евалуирају и процењују. Ефикасност система зависи од овог аспекта, будући да стална расположивост свеобухватних референтних тачака осигурава оптимално деловање. Даље, циљеви имају регулаторску функцију. Они треба да утичу на избор средстава долажења до циљева, јер није свако средство прихватљиво. Другачије речено, они имају функцију спречавања неадекватности између циљева и средстава. Такође, они имају и организациону функцију. Циљеви образовања и учења обезбеђују рационалну организацију: структуре школа, програма, метода, наставних средстава, образовања наставника, планирања и истраживања.. Делатност високог образовања од посебног је значаја за Републику Србију, и део је међународног, а посебно европског, образовног, научног, односно уметничког простора. Мисија високог образовања јесте да кроз организоване студије и истраживања непрекидно обавља трансфер и креирање научних знања и стручних компетенција којима се омогућава, у првом реду, социјални, културни, економски и други напредак наше земље и њених грађана, у стално променљивим околностима живота и развоја. 
Развојна опредељења високог образовања, 2012-2020.+ године[footnoteRef:24] [24: Влада Републике Србије,(2012), „Стратегија развоја образовања у Србији до 2020. године“, Службени гласник Републике Србије, Београд, стр.86] 

Систем високог образовања се суочава са извесним бројем изазова свог развоја до2020.+ године и на њих се одазива следећим развојним опредељењима:
1) Систем високог образовања ће у првом реду, усмеравати структуру својих образовних и истраживачких активности ка задовољењу развојних потреба привреде и друштва у Републици Србији;
2) Високо образовање је отворено према свима који желе да их систем квалитетно припреми за запослење и даљи развој, при чему систем преузима обавезу да им помогне, кроз савремено квалитетно образовање, да остваре своје животне амбиције;
3) Систем високог образовања ће унапредити своје перформансе с циљем да се повећаучешће популације с високим образовањем у укупној популацији Републике Србије;
4) Систем високог образовања и сваки његов део подредиће своју делатност, функционисање и развој доследном испуњавању мисије коју има у контексту целоживотног учења и развојних потреба заједнице;
5) Систем високог образовања развијаће до 2020. године своје ресурсе и побољшати своје резултате тако да се могу преузети обавезе остваривања амбициозних циљева у вези с његовим регионалним и међународним угледом и конкурентном позицијом.
Основни циљ реформе је да 2020. године број високо образованих буде између 35 и 40 одсто. Да би се то остварило највеће реформе требало би да се догоде у гимназијама.До сада је 75 процената матураната уписивало стручне средње школе, а само 25 одсто гимназије и ту је кључ промене јер гимназије припремају ученике за наставак школовања.Стратегија развоја, која је усвојена, и којој ће у наредним годинама бити реализована, предвиђа пораст грађана са факултетским образовањем између 30 и 35 година, којих је тренутно само 6,5 одсто. Главни аутор дела Стратегије који се односи на високо образовање, проф. др Властимир Матејић, објашњава да ће се повећање на 38,5 одсто академаца постићи дуплирањем броја гимназијалаца и ефикаснијим студирањем. Гимназије су и логичан пут ка факултету, а и школовање ђака у њима државу мање кошта.
Предвиђа се да ће бар 40 одсто матураната средњих стручних школа и 95 одсто гимназијалаца уписати факултете. Ако их 70 одсто и дипломира у року или са годином закашњења, аутори стратегије долазе до бројке од 38,5 одсто високообразованих у узрасту од 30 до 34 године. Од 2003. до 2008. године, од студирања је одустајало 53 до 28 одсто уписаних академаца. Од генерације која је уписала студије 2006/2007. године, по ”Болоњској декларацији”, у року је дипломирао само 10,5 одсто, а студије је напустило 27,4 процента. Систем финансирања ће донети највише новина. Студенти ће добијати повољне субвенционисане кредите од државе из фонда који ће бити одвојен за помоћ при плаћању школарине а враћаће их тек кад дипломирају и запосле се. Ако успеју да нађу посао. Школарине ће бити различите и удео који плаћа студент моћи ће да буде од 5 до 100 одсто, а подједнако право на субвенционисање ће имати студенти приватних и државних факултета. Све ове промене ће бити могуће само уколико држава буде више улагала у образовање. Стратегија је предвидела да се издвајање за образовање повећа са 4,5 одсто БДП на 6 одсто.
Министарство просвете и спорта одредило је свој основни циљ у погледу система високог образовања:
•	Успостављање модерног система високог образовања у складу са Болоњским процесом. 
У оквиру система главни постављени циљеви су: 
1.	Повећати ефикасност система високог образовања у погледу смањења броја оних који одустају од студија, као и смањења дужине студирања – увести двостепени систем са Европским системом преноса бодова (ЕЦТС) као мером радног оптерећења студената.
2.	Хармонизовати систем високог образовања са европским тенденцијама са посебним нагласком на осигурање квалитета – увести контролне механизме који ће осигурати високи ниво квалитета образовних исхода, наставе и истраживачког рада. 
3.	Успоставити релевантност наставних програма имајући у виду националне потребе и захтеве тржишта. Унапредити мултидисциплинарне и интердисциплинарне програме за нове професије створене у новој технолошкој ери. 
4.	Промовисати концепт примењених студија које обезбеђују вештине и способности које захтева тржиште рада.
5.	Укључити студенте као партнере у процес образовања. 
6.	Промовисати мобилност студената и наставника. 
Ради достизања постављених циљева планиране су бројне активности које могу бити груписане у три категорије: 
1.	Анализа европског система високог образовања са посебним нагласком на промене које су се одиграле за време деведесетих док је Србија била под санкцијама;
2.	Анализа постојећег стања система високог образовања у Србији;
3.	Анализа Сектора за високо и више образовање – структуре, функција и задатака, људских и финансијских ресурса – и система управљања високим образовањем на националном нивоу. 

[bookmark: _Toc391054825]2.2. Прилагођеност факултетских програма реалним потребама привреде

Основ сваког факултета и студијског програма за који се студенти одлуче јесте пружање знања које би могло да се примени у каснијем раду у привреди. Наравно да се ни на ком факултету не очекује да студенти који заврше одређени студијски програм знају све из те области и могу равноправно да раде са онима који већ имају практичног знања и искуства у тој области. Тако да ако студент заврши студијски програм банкарство, не очекује се да у потпуности познаје рад у банци или ако неко заврши информатику да одмах буде врстан програмер. Али, оно што се дефинитивно очекује, јесте припрема за реалан живот и реалне околности које се очекују у пракси. То се може постићи само кроз што више праксе, креативних радионица, практичних радова и симулације рада у привреди. Као што је напоменуто у претходним поглављима, проблем наших факултета је стицање искључиво теоријског знања без икаквог увида у реалне услове рада. Потребно је, смањивањем броја студената на сваком факултету, примити само оне којима је могуће обезбедити праксу у озбиљним предузећима и практично знање из привреде. Последња истраживања су показала да се студенти приватних факултета много лакше запошљавају, управо због сарадње тих универзитета и привредних субјеката. Одлазак у предузећа пружа студенту излазак у свет, то јест увид у реалне животне и пословне ситуације. Суочава се са пословним колективом, начином рада, атмосфером на послу, притиском од стране менаџера и први пут има прилику да види да живот није књига, теорија и школа. 
Како би факултетски програми били прилагођени потребама привреде неопходно је имати у виду два параметра:
1)	Кретање и промена факултетских програма сходно променама у привреди и новим трендовима,
2)	Антиципација будућих занимања која ће бити актуелна наредних година.
Како би се испоштовали и задовољили ови критеријуми захтева се усклађивање две стратегије:
1)	Стратегије образовања у наредних пар деценија коју доноси министарство просвете и
2)	Стратегија будућих исплативих занимања коју дефинише министарство привреде.
Усклађивање ове две стратегије представља добитну комбинацију којом се постиже све већи привредни раст у наредним годинама и правилно се излази у сусрет будућим трендовима. Правилност сагледавања привредних потреба и формирања стратегије образовања на овај начин потврђује се чињеницом да пет најпрофитабилнијих занимања у 2014. нису 2004. ни постојала. Са друге стране јако је тешко предвидети које ће бити тражена занимања у наредних годину или две, а камо ли гледати унапред две или три деценије. Међутим, земље са оформљеним тимовима које чине стручњаци из привреде и из образовања, које у врху приоритета стављају усклађеност образовања и потреба привреде, приликом одабира факултета од стране свршених средњошколаца достављају листе профитабилних занимања у наредној деценији, па се сходно томе отвара и највише места на тим факултетима, студенти се на њих највише уписују, а професори прилагођавају новим трендовима. Овакву праксу приликом уписа факултета примењују све Скандинавске земље, све земље Бенелукса, као и развијене земље Југоисточне Азије. Новинари Business Insidera су одговор на питање која су то занимања будућности потражили код Томаса Фреyа, футуролога и аутора књиге ‘Комуницирање с будућношћу’, који је издвојио шест занимања која ће у будућности сигурно расти.



Табела број 4. Занимања будућности
	







ЛОГИСТИЧАР
	Ови професионалци користе комплексне софтвере како би пратили кретање роба и производа, те смишљају како тај процес учинити што ефикаснијим. Неки логистичари у САД-у чак раде с владиним агенцијама и помажу код санирања након природних несрећа. Зашто је то посао будућности: Позиција логистичара се драстично мења, сматра Фреy, који наводи да ће се професионалци ускоро из сектора роба и производа преселити у технолошки напредније системе, попут нпр. одбране, где ће радити на пројектима попут беспилотних авиона, или у јавни сектор на пројектима аутоматских возила без возача.

	




ЕТИЧКИ ХАКЕР
	Како хакер може бити етичан? Па, чини се да неке компаније унајмљују хакере који намерно хакују неке системе како би упозорили на нпр. проблеме са сигурношћу. У САД-у можете добити и сертификат за етичног хакера. Зашто је то посао будућности: Годишња плата у САД-у износи 92.200 долара те нуди прилично лагодан живот. Но, Фреy упозорава да ће у будућности требати да се службено одреди што јесте, а шта није етично код хакирања.

	





АКТУАР	
	Актуар је стручњак који се бави проблемима финансијске неизвесности и ризика користећи математичке методе теорије вероватноће, статистике и финансијске математике. Зашто је то посао будућности: У САД-у актуари зарађују 87.650 долара годишње, а предвиђа се да ће у идућих седам година ова бранша нарасти за 27 одсто. Вештине актуара се могу развијати у много смерова, сматра Фреy, који предвиђа да ће се њихове услуге ускоро користити у здравственом систему.

	





ХЕМИЧАР ЗА ХРАНУ
	Хемичари за храну су задужени за побољшавање укуса и текстура хране. Зашто је то посао будућности: С развојем 3Д принтера, Фреy предвиђа да ће се помоћу њих у будућности припремати храна – састојке ћете убацити у принтер који ће вам избацити јело, и то укусно јело – захваљујући хемичарима који ће тачно знати које је састојке потребно измешати у принтеру.

	


ЕПИДЕМИОЛОГ	
	Ови стручњаци за заразне болести утврђују што су извори заразе, раде на проналаску лека и креирају протоколе за обуздавање ширења зараза и болести. Зашто је то посао будућности: До 2020. године је амерички Завод за запошљавање предвидео да ће ова бранша нарасти за 35,8 посто, и то зато што влада САД-а запошљава све више ових стручњака како би радили на превентивним здравственим мерама и новим законским оквирима који би побољшали чување медицинских података.

	






ФРОНТ-ЕНД ПРОГРАМЕР

	Кад на wеб страници кликнете неки линк, он вас одведе на другу страницу. Звучи једноставно, али није – тај посао одрађују фронт-енд програмери, који уз програмирање и писање кодова морају знати и која су решења најбоља за кориснике. Зашто је то посао будућности: Амерички Завод за запошљавање је предвидео да ће до 2020. ова бранша нарасти за 22 посто. Фреy каже да ће компаније све више пазити на интеракцију с клијентима путем интернета, те ће за побољшање те комуникације управо бити потребни ови програмери који ће њихову страницу учинити ефективнијом и интуитивнијом.


Извор: Frey J., Thomas, (2011), “Communicating with the Future”, DaVinci Institute Press, Oklahoma, str.41.

Перспективе економског раста и развоја Републике Србије 2011–2020. године[footnoteRef:25] [25: Влада Републике Србије, (2011), „Национална стратегија запошљавања до 2020. године“, Службени гласник РС, Београд, стр. 25 ] 

Национална стратегија запошљавања за период 2011–2020. године (у даљем тексту: Стратегија запошљавања) има за циљ да у наредном периоду пружи подршку развоју Републике Србије у оквиру кога ће запошљавање и смањење релативног сиромаштва заузимати централно место. При томе, Стратегија запошљавања фокусира се на оне секторе и приоритете који подразумевају подршку проинвестиционо и извозно оријентисаним гранама индустрије, препознатим и у новом Посткризном моделу привредног раста и развоја. Основне поставке Посткризног модела економског раста и развоја Републике Србије такође претпостављају стицање статуса кандидата и чланства у ЕУ, те коришћење економских погодности које би наставак процеса европских интеграција донео. У будућем развоју Републике Србије раст потрошње би требало да се замени растом инвестиција. 
Циљани параметри су:
1)  подизање удела фиксних инвестиција на 25% у 2015. и 28% у 2020. години (уз просечни годишњи раст од 9,7%);
2)  редукција удела потрошње државе у БДП са 20,5% у 2009. на 12,4% у 2020. години;
3)  подизање удела извоза робе и услуга у БДП са 27,6% у 2009. на 65% у 2020. години;
4)  битно сужавање дефицита текућих трансакција у платном билансу са 7,1% у 2010. на 3,3% БДП у 2020. години.
Просечан годишњи реални раст БДП би у том случају износио 5,8%. Вредност БДП у 2020. години достигла би 52,7 милијарди евра, или око 7,5 хиљада евра по глави становника. У оквиру ове динамике, до краја посматраног периода продуктивност би се кумулативно увећала за 50,4%, а стопа запослености становништва радног узраста, захваљујући учешћу раста запослености и смањивања становништва радног узраста, би прешла границу од 60% у 2020. години (што одговара порасту броја запослених за преко 400.000).

[bookmark: _Toc391054826]2.3. Стручности и компетенције које студенти стичу факултетским образовањем

У претходном поглављу анализиране су компетенције које су неопходне да би се запослиле особе са високим образовањем у нашој земљи, па се наравно поставља питање да ли је то могуће испунити у нашој земљи, то јест да ли студенти после завршеног факултета имају сво то знање и компетенције који су неопходни да се запосле на жељеном послу. Послодавци и поред великог избора на тржишту радне снаге, не могу увек наћи оно што им треба, то јест запосленог који поседује толико стручности и компетенција који су дефинисани огласом за посао и правилником о систематизацији за то радно место. Тако да је одлучујућ интервју и да се бирају запослени који показују потенцијал, али који не одговарају у потпуности свему ономе што пише у огласу. То све иде у прилог чињеници да је тржиште рада квантитативно велико и да постоји велики број незапослених особа, али да је квалитативно јако ограничено, то јест због мањка искуства и недовољног знања понетог са факултета, потенцијални радници нису квалитетни онолико колико би то послодавци желели. Ово је поготово случај са страним фирмама, које се одлучују да запосле особе са слабијим компетенцијама и стручностима на ниже, чиновничке, то јест оперативне позиције, док са друге стране, за менаџерска места доводе особе из иностранства које су се већ доказале у том систему рада и одлучивања. Како би се показало какве све стручности и компетенције млади људи стичу након завршеног факултета, представићемо програме факултета, то јест онај део у коме они спомињу стручности и компетенције након завршених основних студија, а након тога ћемо видети шта они обећавају, колико испуњавају и колико је довољно приликом запошљавања то што они испуне.




Студенти који заврше основне академске студије на Економском факултету, Универзитета у Крагујевцу, поседоваће опште компетенције које се односе на: 
Табела број 5. Компетенције дипломираних студената 
	Редни број
	[image: https://encrypted-tbn2.gstatic.com/images?q=tbn:ANd9GcSM6bW2D3_3cqhB4U0SJbsSMHAxV7SBeVoIEN9PT7DIu-Yz45LW]Компетенције дипломираних студената

	1.
	Способност анализе и синтезе

	2.
	Способност решавања проблема

	3.
	            Планирање и организовање


	4.
	            Вештине управљања


	5.
	Способност тимског рада

	6.
	Способност комуникације

	7.

	            Способност примене знања у пракси

	8.
	            Способност флексибилног прилагођавања новим ситуацијама


	9.
	Способност самосталног рада

	10
	Способност управљања пројектима


Извор: Економски факултет у Крагујевцу, http://www.ekfak.kg.ac.rs/diplomske_studijski_programi?q=diplomske_sp_ekonomija
Студенти ће поседовати и предметно-специфичне односно стручне компетенције које се детаљније специфицирају у оквиру описа исхода учења на модулима у оквиру студијског програма Економија. Студенти допуњавају знања стечена на основним академским студијама у циљу примене стечених знања и вештина за решавање конкретних проблема у пословном окружењу на нивоу економских субјеката као и припреме за даљи научно-истраживачки рад. Студенти стичу академска знања и практичне вештине које им омогућавају решавање сложених проблема на нивоу предузећа, у банкама и другим финансијским институцијама, консултантским кућама, брокерско-дилерским друштвима, берзама, осигуравајућим друштвима, пензионим и инвестиционим фондовима.
Студијски програм "Квантитативне финансије - ИМКФ" на студијама Економског факултета, Универзитета у Београду, за циљ има образовање и оспсобљавање стручњака дипломираних економиста мастера за специфичне послове финансија у:привреди, банкарству, осигуравајућим кућама, државним установама, научним институтима, статистичким заводима и на свим местима где је потребно аргументовано закључивање из области финансија и економије.
Студијским програмом "Квантитативне финансије - ИМКФ" оспособљавају се стручњаци - дипломирани економисти мастера за обављање следећих послова:
Табела број 6. Компетенције дипломираних студената
	Редни број

Компетенције дипломираних студената

	1.
	Способност обављања послова портофлио менаџера и инвестиционог аналитичара,

	2.
	Руковођење сектором ризика у финансијским институцијама (банкама,
осигуравајућим кућама, пензионим фондовима, инвестиционим фондовима, брокерским кућама),

	3.
	Надгледање рада финансијских институција базирана на мерењу и контроли ризика,

	4.
	Способност обављања послова аналитичар из области инвестирања у некретнине,

	5.
	Способност обављања послова  квантитативни аналитичар за развој модела трговања и процене вредности  финансијских деривата, хартија са фиксним приходом, као и акција.

	6.
	Способност обављања сложенијих истраживачких послова из области финансија и економије


Извор : Економски факултет у Београду, http://master.ekof.bg.ac.rs/master.php?program=imqf&info=imqf-ciljevi-kompetencije
Свршени студенти студијског програма Финансије, банкарство и осигурање на Економском факултету, Универзитета у Нишу, стичу знања и овладавају вештинама неопходним за обављање високостручних, управљачких и аналитичких послова из широког подручја финансија. По завршетку школовања оспосбљени су за рад у најразличитијим организацијама које послују на финансијском тржишту, посебно банкама, укључујући и централну банку. Они владају знањима неопходним за рад на свим сегментима финансијских тржишта: на девизном, тржишту новца и капитала, на берзама и ван њих, а такође су способљени да анализирају све типове финансијских извештаја, како у погледу формалног карактера тако и у погледу њихове економске садржине.У зависности од модула, за који се студенти опредељују зависиће и компетенције које ће дипломирани студент стећи након завшеног факултета. У наставку ће табеларно бити приказане компетенције дипломираних студената по модулима.
Табела број 7. Компетенције дипломираних студената, 
	Редни број
	Смерови(модули)
	[image: https://encrypted-tbn2.gstatic.com/images?q=tbn:ANd9GcSH0vvEpW5B5zT1W9lJRPSI_NaUFoGPjvxRvnEBQJP0_giifb4U]Компетенције дипломираних студената

	1.
	Општа економија
	Знања и вештине којима се могу решити најсложенији економски проблем на микро и макро нивоу, као и знања неопходна за обављање најсложенијих руководећих и управљачких послова

	2.
	Рачуноводство, ревизија и финансијско управљање	
	Знања неопходна за обављање најсложенијих руководећих послова из области рачуноводста, ревизије у свим секторима привреде, као и из широког подручја финансија, банкарства и осигурања.

	3.
	Менаџмент предузећа
	Знања и вештине из области менаџмента

	4.
	Маркетинг 
	Савременим наставним програмима, средствима и методима рада и сталном комуникацијом, оспособљавање за једну од најизазовнијих професија данашњице-маркетинг менаџера, којом би могли успешно да се баве широким спектром послова у производним, услужним предузећима, банкама и осигуравајућим компанијама, итд.

	5.
	Међународни менаџмент
	Компетенције које се стичу на овом модулу требало би да омогуће успешно бављење међународном економијом, међународним финансијама, међународним маркетингом.

	6.
	Менаџмент у туризму	
	Након завршетка овог модула стичу се компетенције за обављање комплексних послова у приватном и јавном сектору туризма и комплементарним делатностима.

	7.
	International Business Development
	Стицање одговарајућих знања и вештина из области међународног пословања.


Извор: Економски факултет у Нишу. http://www.eknfak.ni.ac.rs/src/Ciljevi-master-studija.php

Након завршеног студијског програма међународна економија и финансије на Економском факултету, Мегатренд универзитета, студент би требало да је оспособљен да:
•	Примени економске, тржишне моделе и методе при објашњавању и предвиђању промена у економском окружењу на националном и међународном нивоу;
•	Препозна прилике и/или опасности у оквиру међународних економских односа, у било којој економској активности, без обзира да ли се ради о нивоу домаћинства, предузећа, компаније или пак владином или невладином сектору;
•	Идентификује економске чињенице и проблеме, прикупи релевантне податке, изврши анализу и евалуацију истих, све у циљу проучавања и формулисања потенцијалних предлога и решења;
•	Јасно комуницира и излаже своје идеје и решења, усмено или у писаном облику.
Предметно-специфичне компетенције, тј. способности које студент стиче на овом модулу су приказане табелом број 8.
Табела број 8. Компетенције дипломираних студената
	Редни број

	1.
	Анализа трендова и тенденција у међународној и регионалној трговини и финансијама

	2.
	Анализа и решавање конкретних проблема, уз употребу научних и стручних                                      метода и поступака из области спољне трговине, банкарства, финансија и пословних финансија

	3.
	Анализа и предвиђање текућих и будућих промена у макроекономском окружењу, као и одговоре монетарне и фискалне политике на поменуте промене

	4.
	Способност коришћења модерних статистичких и економетријских софтвера, са циљем постављања и тестирања основних истраживачких хипотеза и претпоставки

	5.
	Повезивање знања из различитих области и способност праћења новина у струци


Извор: Мегатренд Универзитет.http://megatrend.edu.rs/o_univerzitetu.php?bs=master_megatrend
Овом приликом анализирани су идентични факултети, са скоро идентичним студијским програма, али на пет различитих универзитета, при чему су четири универзитета под државном управом, а један под приватном. Анализирајући компетенције које се стичу после завршених основних, мастер или докторских студија, може се рећи да наши студенти економије, било у ком граду да студирају и било да ли одаберу приватне или државне универзитете стичу изузетно високе компетенције. Оно што се уочава прегледом приказаних званичних информација, не дефинише се на којим програмима су студенти обучени да раде (SAP, Click, CODEP, RTM) или на основу којих знању су способни да донесу такве одлуке и изврше озбиљне анализе. На многим факултетима у нашој земљи разлика у компетенцијама између појединих модула је знатна, а што се тиче разлике у предметима који студенти похађају, скоро да и не постоје, модули се разликују за по један предмет. Успех кинеске привреде и економије више није новина, али крајем прошлог века када је захваљујући изузетној комбинацији капитализма и комунизма, кинеска привреда почела да се уздиже и да превазилази јапанску, кинеско знање, вредноћу и разлог за успех су описивалил следећим речима: „Кинески информатичар не зна ко је био Мао Це Тунг, али зато нема програма који не може да направи“. У преводу, сви Кинези су били и  даље су уско специјализовани и цео живот се бави једним послом и једном облашћу науке или технике за коју су се определили како би после десетина година рада и учења постали најбољи у томе. Поставља се питање, како неко после четири године школе и ниједног дана искуства у пракси, може да буде експерт у пословним финансијама, менаџменту, берзи, маркетингу или било којој другој области економије:
1.	руковођење сектором ризика у финансијским институцијама (банкама, осигуравајућим кућама, пензијским фондовима, инвестиционим фондовима, брокерским кућама),
2.	сложени истраживачки послови из области финансија и економије,
3.	анализу и предвиђање текућих и будућих промена у макроекономском окружењу, као и одговоре монетарне и фискалне политике на поменуте промене.
Ово су углавном послови које у развијеним европским земљама обавља прва линија менаџмента, CЕО, CFО и остали шефови служби у великим светским компанијама. 
Приликом дефинисања компетенција које студенти стичу по завршеним основним, мастер или докторским студијама дефинисане су опште и стручне компетенције, док се посебне односно стручне компетенције не спомињу, иако су те једноставније компетенције оно што је неопходно потребно за реални рад у привреди. Опште компетенције су нешто што би требало да се понесе са факултета, као што су спремност за наставак школовања, оспособљеност за писање научно истраживачких радова. Као највеће непоклапање компетенција које студенти понесу са факултета се најчешће издвајају знања која нису потребна у пракси у поређењу са практичним знањима која суштински одређују спремност за рад у реалним условима. Та практична знања се једино могу добити увођењем праксе у привреди, као саставни део факултетског формалног образовања

[bookmark: _Toc391054827]2.4. Могућност стицања практичног знања на факултетима у Србији

Могућност стицања практичног знања на нашим универзитетима није велика и огледа се у спорадичним приликама које током школовања добијају најбољи студенти појединих универзитета у компанијама које често и немају тенденције да их задрже у стални радни однос. Недостатак праксе и употпуњавање времена на факултетима искључиво теоријом доводи до тога да су наши студенти теоријски много више потковани од студената на страним универзитетима, али посао нису у могућности да добију у наредним годинама па се често одлучују или на одлазак у иностранство или на послове који не одговарају њиховом формалном образовању. На државним факултетима у Крагујевцу студенти најчешће добијају прилику да буду укључени у рад:
1)	Студентских организација, 
2)	Центра за развој каријере,
3)	Јавних предузећа,
4)	НБС-а у оквиру летње праксе.
Ове могућности обављања стручне праксе од 3 до 4 недеље представља најближи сусрет са праксом у скоро двадесет година школовања. Уколико нека од страних компанија или банака отвори конкурс, конкуренција је толико велика да прилику добијају или студенти са екстремно високим просеком или што је још чешће они са „добрим познанствима“. 
Међутим, не тако ретко добија се прилика и међу студентима за праксу у:
1)	Народној банци Србије, 
2)	Пореској управи, 
3)	Кока Коли,
4)	Телекому,
5)	Раифaисен банци,
6)	Теленору,
или неком другом јако озбиљном предузећу где ипак постоји когућност и трајног запослења. Али, чак и да се сваке године отвара по један такав оглас за сваки факултет, што је са осталих 300 или 500 њих који ће те школске године завршити тај факултет. Последњих година се студенти који имају могућност да упишу и заврше државни факултет, одлучују за приватне универзитете из разлога добрих односа власника и професоре тих универзитета са руководиоцима приватних и државних предузећа у Србији, па и лакше могућности добијања посла. На приватним универзтетима су предавачи особе које имају додирних тачака са привредом, то јест као предавачи и докторанти појављују се политички утицајне особе, бивши и садашњи министри, председници скупштине, власници приватних предузећа у земљи и иностранству, као и директори и чланови управног одбора банака и других акционарских друштава, па се као последица јавља све веће интересовање младих људи за студирање на тим факултетима. У наредним редовима видећемо како изгледа сарадња приватних и државних универзитета са привредом и какве су могућности за стицање практичних знања студената.
На Економском факултету, Универзитета у Београду, тренутно не постоји могућност обављања било какве стручне праксе у некој од приватних или државних компанија. Што се тиче Економског факултета у Крагујевцу, на њиховом сајту може се наћи конкурс за стручну праксу, где ће најбољи студенти добити прилику да проведу пар месеци у некој државној фирми. Доста бољу сарадњу са приватним компанијама има Факултет организационих наука у Београду, где се најчешће организују праксе у банкама, приватним фирмама или државним установама. Тренутно на сајту ФОН-а постоје конкурси за праксу у:
1)	Банка Интези, 
2)	Орион Телеком-у, 
3)	Карлсберг Србији, 
4)	Zepter Intetnational-у, 
5)	БНП Парибас Групи, 
6)	Француско-српској привредној комори, 
7)	Електропривреди Србије,
8)	као и још неке појединачне праксе на захтеве студената. 
Уколико погледамо карактеристике стручних пракси, ситуација је следећа. У банци Интеса, траже се кандидати за интерактивну праксу у периоду од једног до три месеца, у дивизији пословања са физичким лицима и малим бизнисом, а као референца једино се тражи да студент буде на завршној години на смеру менаџмент. У Орион Телекому се тражи ХР асистент са доста широким дијапазоном послова, од обрачуна плата и повезивања стажа, до селекције и регрутације кадрова. У компанији Карлсберг Србија траже се лидери будућности, који ће, уколико покажу лидерске способности моћи да добију стално запослење на некој од менаџерских позиција у овој фирми. Компанија Zepter тражи оffice salesconsultanta за истраживање и развој нових тржишта. Француско-српска привредна комора организује праксу од три месеца за младе људе, али је основни услов течно познавање француског језика.
Један од факултета који имају најквалитетнију праксу је Медицински факултет, где је од прве године студија пракса обавезна и студенти који заврше овај факултет су студенти са највише праксе од свих студената који су завршили неки од факултета у Србији. 
Ако се анализирају приватни факултети, ситуација је другачија и може се наћи много више огласа за праксу. Уколико се на Мегатренду региструјете на порталу мегакаријера, добијате прилику да учествујете на конкурсу за праксу у:
1)	“Wiener Stadtische” осигурању, 
2)	Четворомесечну праксу у “Hayat”-u,
3)	Праксу у компанији “Mini studio publishing group”,
4)	Пракса у компанији “Mozzart”-u,
5)	Плаћена пракса у компанији “Smart point adria",
6)	Институт за право и финансије,
7)	Пракса на Мегатренду,
8)	Неколико новинарских програма, летњих радионица, похађање бизнис школа у иностранству потпуно бесплатно или велики број волонтерских програма током студија.

[bookmark: _Toc391054828]2.5. Разлике у стручности, компетенцијама и могућностима стицања практичног знања на универзитетима у Србији и иностранству

Разлике у студирању на домаћим и иностраним универзитетима су доста велике и не огледају се само у постојању праксе. Студирање у иностранству је мање доступно потенцијалним студентима него у Србији, а поготово се то односи на стране студенте. Када су у питању инострани студенти, њима је студирање у Србији доступно готово као и домаћим, док се на иностраним универзитетима страни студенти могу бити само јако талентоване и надарене особе за поједине области науке или уметности. Један од најпрестижнијих светских факултета Харвард прима студенте из Србије једино уколико поседују препоруку од неке од великих светских компаније о пракси обављеној у њој. У иностранству је студирање и за домаће студенте прави подвиг и тешко достижно јер је број стипендија које факултети дају доста мали, а сходно цени школарине која се креће од 30 до 50 хиљада долара, врло мало студената добије прилику да студира ван буџета. У нашој земљи ситуација је потпуно другачија јер школарине од хиљаду или две хиљаде еура су многима доступне па има факултета где је већи број самофинансирајућих, него буџетских студената, али има и оних, претежно приватних где студирање апсолутно ниједног студента не финансира држава. 
Друга разлика састоји се у општем образовању које се стиче на страним универзитетима. На основу урађеног истраживања од пре пар година дошло се до закључка да сваки стоти амерички студент зна да наброји свих педесет савезних америчких држава. Исто тако, ако се посматрају предмети који постоје на нашим факултетима, многи предмети су посвећени општим подацима и знањима, као и пореклу настанка науке, док са друге стране на страним универзитетима највише времена професори посвећују посебним, практичним знањима, а и мали део градива је посвећен настанку те науке.
Студенти у нашој земљи имају могућност да путем програма студентске органзације AIESEC, обављају студентске праксе у великим светским компанијама и да:
1)	Претворе своје теоријско знање у радно искуство
2)	Виде и осете начин пословања у некој од компанија, школа или организација у иностраном окружењу
3)	Попуне свој CV вредним интернационалним искуством
4)	Склопе пословне контакте широм света
5)	Усаврше језике које знају и науче неке нове
6)	Упознају  културу, обичаје и традицију локалног становништва
7)	Прошире своје хоризонте.
Право пријављивања имају студенти завршних година неког од факултета у Србији и постдипломци. Оно што је важно јесте да су праксе плаћене и доступне током целе године и процес селекције је непрекидан. Пракса је плаћена и покрива трошкове живота и становања у другој држави и таје од 3 до 18 месеци, просек на факултету није важан, а свака стечена радна или волонтерска акривност је предност и повећава могућности добијања стручне праксе. Области које покрива AIESEC-ов програм стручних пракси су: рачунарство, економија, маркетинг, финансије, право, информационе технологије, људски ресурси, природне науке, инжењерство, уметност и архитектура.

[bookmark: _Toc391054829]3. Примена нових технологија у предузећима у Србији

Појам нанотехнологија везује се за интердисциплинарност, односно широку примену нанотехнологије у готово свим областима науке и технологије. Нанотехнологија у суштини јесте и наука и технологија.[footnoteRef:26] Првог јануара 2010. године почео је с радом Центар за нанотехнологије и функционалне материјале на Технолошко-металуршком факултету Универзитета у Београду, који финансира Европска унија са 1,3 милиона евра. Да Србија прати европске трендове када је реч о нанотехнологији, показује чињеница да је наша земља добила највећи број пројеката у конкуренцији земаља Западног Балкана. Овим новим технологијама се код нас бави пет научноистраживачких института и 10 факултета, а на укупно 48 пројеката ангажовано је приближно 600 истраживача.[footnoteRef:27] [26: Steven A. Edwards, (2006),  “The Nanotech Pioneers”, WILEY-VCH, University of California in San Diego, str. 153.]  [27:  http://www.itn.sanu.ac.rs/centarnano.htm] 

Нанотехнологија је могућност управљања материјалима у нановеличини да бисмо могли да створимо структуре које имају нова својства због своје величине, облика и састава. Нанометар је милијардити део метра, што је готово 100.000 пута мање од пресека људске длаке и 100 пута мање од величина које се данас комерцијално користе у производњи. У нановеличини, својства, укључујући електрична, оптичка и друга физичка и хемијска својства, битно су различита од својстава истог материјала у већој, уобичајеној величини. 
Нанотехнологије ће бити кључне технологије у 21. веку чији се велики резултати тек очекују у области медицине, војне индустрије, рачунарских технологија итд. Иако су неки производи базирани на нанотехнологији примењивани још од времена цивилизације Маја, који су је користили за припремање боја и пигмената, почетак истраживања и примене ове области започео је 1959. године, док је процват достигао у последњих 20 година. Производи од ових материјала се већ налазе у свакодневној употреби, попут крема за лице, одевних предмета, спортске опреме у аутомобилској индустрији. Као наука проучава физичке, хемијске и биолошке особине молекула и атомских честица, а као технологија ради на примени стечених знања истраживањем и испитивањем. Нанотехнологије имају широку примену и користе се у пољопривреди, инжењерским наукама, медицини, али и у било којој области човековог деловања где се јави потреба за унапређењем технике и технологије. У овој тачки биће обрађен појам нанотехнологије, циљеви, могућности и степен примене, области коришћења, предности и недостаци, као и заступљеност у науци и технологији у нашој земљи.

[bookmark: _Toc391054830]3.1. Појам, предмет, области коришћења и циљеви проучавања нанотехнологије

Глазура којом се пресвлачило керамичко посуђе у прошлости је заправо нанобакар и наносребро, а храна у тим посудама је дуже остајала свежа. Бродско дрво се премазивало посебном емулзијом од бакра да би се заштитило од пропадања због гљивица, посебно од врсте бродског пужа.[footnoteRef:28] [28:  http://www.wifinotes.com/nanotechnology/history-of-nanotechnology.html] 

Крајем 1980их, појам нанотехнологија улази у широку употребу за опис будућих технологија које ће се базирати на молекуларним машинским системима, односно системима дизајнираним тако да буду способни за конструирање сложених производа са атомском прецизношћу. Од средине 1990-их, употреба концепта се проширила на инструменте, процесе и производе чије су кључне димензије у рангу између 1 до 100 нанометара. Различите технологије се уклапају у ову дефиницију, а многе могу допринети развоју нових производа и производних процеса, нпр. напредна молекуларна производња.[footnoteRef:29] [29:  Stephen J. Fonash, (2001), “Education and training of the nanotechnology workforce”, Penn State University, University of Park, USA, str. 80.] 

Прогрес у нанотехнологији се може посматрати преко многих параметара, укључујући прецизност, сложеност, исплативост и избор производа. Дугорочни циљеви нанотехнологије су атомска прецизност, арбитрарна сложеност наноструктура, уштеда у производњи, те масовна производња. Комбинација ових циљева изгледа изводљива, али само кроз вишеслојни процес који почиње са разумевањем да тренутно стање развоја нанотехнологије има ограничене способности.
Технологије које се користе у нанотехнологији су врло различите, брзо се мењају, а често нису међусобно повезане. Типични производи нанотехнологије су наночестице, влакна и филмови различитих материјала и структура. Ту су такође литографске наноструктуре за електронска интегрална кола, структуре настале спонтаним додавањем молекула, односно аутосклапањем, као и чврсти храпави, или порозни наноматеријали. Медији и материјали који се користе за производњу наноструктура и нанотекстура, често међусобно немају много заједничког, а налазе практичну примену почев од производње одеће отпорне на флеке па све до напредних електронских компоненти. Многи типови нанотехнологија су наследници научних истраживања из већ постојећих наука, али сада под новим именом.[footnoteRef:30]Аналитичари сматрају да ће у будућности нанотехнологија у великој мери олакшати живот људима и решити значајне проблеме данашњице. По избору странице My life scoop међу шест најбољих изума нанотехнологије су се нашли кесица за чај која прочишћава воду, вештачки мишићи који препознају болест и лече је изнутра, путеви који се греју изнутра и спречавају клизање возила током зиме, добијање енергије из измета, одећа на соларни погон, као и одећа која прочишћава ваздух. Међутим, може постати и јако деструктивна ако се буде користила у ратовима.[footnoteRef:31] [30:  http://new.apvma.gov.au/node/1062]  [31:  http://mylifescoop.com/2012/03/21/6-amazing-inventions-made-possible-by-nanotechnology/] 

Проблем с наночестицама и граном науке која се бави њима је што већина перципира ову област као појам везан за нешто даљу будућност или научну фантастику. Оно што обичан народ не зна је да, иза свих предрасуда које владају о овој области, нанотехнолози вредно раде и стварају нанотехнолошка чуда која већ мењају наше животе.Нанотехнологија је област која се веома брзо развија и предодређена је да буде једна од кључних технологија XXI века. Број европских патентних пријава за проналаске из области нанотехнологије се утростручио од средине деведесетих година XX века.[footnoteRef:32]Индустријски успон нановеличина почео је широм света открићем различитих значаја појединих елемената материје, а након тога и растом знања о организацији тих елемената. Након што је постигнут сигуран надзор атомских и молекуларних величина, појавили су се и захтеви за дуготрајном оптимизацијом производа из подручја енергетике (батерије, соларне ћеллије, спремишта плина и сл.), заштите околине, информатичке технологије, али и људског здравља. Осим иновација, нанотехнологија ствара радна места у Њемачкој и чува постојећа у свету сталног надметања. Следећи  све наведено, о предностима нанотехнологије се говори и када причамо о технолошким достигнућима (не само о достигнућима на подручју информатике и биологије). Упоредно са напредовањем нановеличина, брзина иновација довела је до тога да су први производи који је нанотехнологија произвела већ увелико присутни на светском тржишту. На крају, нанотехнологија има епохалну важност, и као интердисциплинарна наука неће само утицати на развој тржишта дајући допринос микроелектроници већ ће уследити и остали високо-технолошки напреци.[footnoteRef:33] [32: Едукативно Информациони Центар, (2011), „Нанотехнологија и патенти“, Завод за интелектуалну својини Републике Србије, Београд, стр.5.]  [33: Schavan A, (2011), “Action plan nanotechnology 2015”, Federal Ministry of Education and Research (BMBF), Berlin, str. 7.] 

Руско тржиште нанотехнологија постаје једно од најпривлачнијих у свету. У земљи су створени идеални услови за развој ове гране, зато што су за то заинтересовани не само научници и бизнисмени, већ и власти. Русија има врло динамично тржиште. Узимајући у обзир оне промене које су се десиле у земљи за последњих 15 година, Русији је пошло за руком да направи атмосферу у којој је инфраструкутра за истраживаче опремљена по последњој речи, што омогућава да се у кратком року избије на међународна тржишта. У Русији се много средстава финансира у развој технологија и продизводњу разних продуката[footnoteRef:34]. Оно што свакако треба поменути што се тиче примене нанотехнологије јесте област медицине. Светско тржиште наномедицине у периоду од 2011. до 2016. могло би бити удвостручено и достићи вредност од 129 милијарди долара на крају тог периода, показују резултати истраживања француске Агенције за лекове која истиче да је Француска значајан актер на овом тржишту, али са извесним слабостима. Тржиште наномедицине (медицинска примена нанотехнологије) у 2011. процењено је на 50,1 до 68 милијарди долара, а до 2016. очекује се да његова вредност порасте на 97 до 129 милијарди долара, што ће представљати просечну годишњу стопу раста од 14 одсто. У овој бранши Француска има значајну улога у свету. Француска располаже са 30 предузећа у овом сектору и један је од глобалних лидера у наномедицини која нуди ефикасније лечење, истиче се у истраживању. Међутим, аутори студије наводе да француски сектор нанотехнологије карактеришу извесне слабости, као што су недовољно јасно утврђени приоритети и уситњене инвестиције. У том контексту, циљеви Француске би морали да буду - поспешити сарадњу научних центара и индустрије и нарочито оснажити инвестиције у ову браншу, тим пре што друге велике европске земље напредују у овој области, истичу стручњаци. Наводе пример Немачке која је европски лидер у наномедицини и која је у периоду од 2008. до 2011. бројала 19 предузећа, да би данас располагала са 101 компанијом активном у овој бранши. Велика Британија је такође забележила раст, са 9 на 28 предузећа специјализованих за нанотехнологију у области медицине. Арсенал производа намењених лечењу који су резултат нанотехнологије, данас износи 230, укључујући и оне који су у развоју. Од тог броја, 49 производа пласирано је на тржиште у 2013, што је раст за више од једне трећине у односу на 2008, када је комерцијализовано 36 таквих производа. С друге стране, 120 производа наномедицине тренутно је на клиничком испитивању, од којих већина (70) у домену лечења малигних болести. Следе лекови против заразних болести (19). Осим кацера и инфективних болести, наномедицина има примену и у лечењу болести костију и кардиоваскуларних обољења. [footnoteRef:35] [34: Alfimov M., (2014), “Nanotehnologies in Russia”, Pleiades Publishing, Moskva, str. 288]  [35:  http://www.nanotechproject.org/inventories/medicine/] 

Када се посматра примена нанотехнологије у војне сврхе, практично ни ту нема области у којој није могуће користити најновија сазнања, како данас тако и у блиској и даљој будудности. Међутим, многи пројекти због своје сложености и примене у неатрактивним областима нису толико занимљиви, колико нанотехнолошка оружја или оруђа. Међу такве, веома скупе и комплексне пројекте спадају истраживања у нове материјале за производњу војне технике, опреме и наоружања. Ти материјали дају нове квалитете војној техници и нове могућности примене у војне сврхе. На пример, научници из Политехничког института у Ренселару и Рајсовог универзитета (САД), истражујући у области нанотехнолошких материјала, открили су црну материју која упија 99,9 одсто светлости. Та материја је 90 пута тамнија од угљениковог материјала, који је важећа јединица за црнило материјала. Реч је о својеврсном малом премазу сачињеном од мноштва густо испреплетених „влакана”, направљених од нано-честица. Тај премаз на некој површини истовремено упија електромагнетско зрачења и уопште га не одбија. Пентагон издваја 300 милиона долара годишње за нанотехнолошка истраживања. НАСА за те намјене издваја 42 милиона годишње. У Кини се у нанотехнологију годишње улаже преко 3 милијарде долара, Јужна Кореја 2 милијарде, итд. Прва светска сила биће она која прва овлада нано-оружјем.Бројни су примери развијених нано-система корисних и за војну примену. На Универзитету у Западном Мичигену (West МichiganUniversity) развијен је систем за рано упозоравање од радиолошко-хемијске опасности заснован на нано-технологији. Употребљив првенствено за цивилну заштиту и у војне сврхе.[footnoteRef:36] Америчко министарство одбране (DOD –Department Of Defence) развија паметне облаке, који су мали роботи величине инсеката. Милиони таквих справица могу се испустити на непријатељску територију и искористити за извиђање или уништавање циљева. Наночестице у сличиним облацима могу омести електронске и комуникацијске системе, утицати на невидљивост и др.[footnoteRef:37] [36: Остојић Н., (2012), „Нано војна технологија и невидљива оружја“, Wordpress.com, стр.16]  [37:  http://www.nanoklinika.rs/nanotehnologija1.html#] 

Информационе нанотехнологије. Произвођачи чипова настављају да прате еволутивне мапе пута установљене Муровим законом. Ипак, инжењери који спроводе у дело криву напретка електронских уређаја имају пуне руке посла да овако нешто заиста буде у оквиру предикција најпознатијег закона у ИТ-у.Експерименти са наноцевима и наножицама у прављењу транзистора одавно су већ стварност у компанији Интел. Показано је да овакви електронски склопови нуде и до три пута боље перформансе од досадашњих, уз очување исте потрошње енергије. Интел, у сарадњи са истраживачким центрима у Ирској, већ годинама унапређује постојеће и ради на новим производима нанотехнологије. Први партнер у овом послу јесте Trinityколеџиз Даблина. Интелова Фаб 10 представља доминантну установу за истраживање и производњу у домену савремених нанотехнологија.ИБМ већ годинама ради на овом пољу. Успешно су спроведени експерименти који су условили најаве званичника ове компаније да ће нови чипови бити у стању да чувају терабите информација на уређајима величине иПода. Употреба појединачних молекула као прекидача у савременим транзисторима најављује се већ неколико година, а како ИБМ најављује, питање је времена када ћемо видети ове супертранзисторе у чиповима за уређаје масовне потрошње. Овако минијатуризовани чипови могли би да стану на главу чиоде и да нуде рачунарску моћ еквивалентну савременим рачунарима. Рад на молекулским прекидачима ИБМ спроводи у Цириху и њихов даљи рад иде у смеру замене силицијумских CMOS чипова.Ова компанија не зауставља се на томе, већ упоредо ради и на коришћењу нанотехнологије и микрочипова у медицини, где би посебни чипови били у стању да декодују људску ДНК и на тај начин помогну научницима у проналаску нових лекова и техника лечења. Циљ је направити уређај који би за неколико стотина до хиљаду долара могао да очита људски геном.[footnoteRef:38] [38: Ђекић М., (2010), „Информационе нанотехнологије“, www.sk.co.rs] 


[bookmark: _Toc391054831]3.2. Предности и недостаци коришћења нанотехнологије

Оно што је највећа предност и главна и фасцинантна одлика нанотехнологије, уједно је и њена највећа мана тј. опасност, а то је величина честица којима се бави. Свет нанотехнологије голом је оку невидљив, али је његов потенцијални учинак на наш свет заправо огроман. Нанотехнологија помаже да се значајно побољшају многе технологије и привредни сектор: информацоне технологије, енергетика, заштита животне средине, медицина, производња хране итд. Већина предности нанотехнологије зависе од чињенице да је могуће да се прилагоде основне структуре материјала на нано скалама и да се постигну специфичне особине. Употребом нанотехнологије, материјали могу ефикасно да буду јачи, лакши, издржљивији, реактивнији, бољи електрични проводници. Постоји преко 800 производа који се свакодневно користе а који се ослањају на нано материјале и процесе.
Предности:
1)	Нанотехнологија заправо представља револуцију много електронских производа, процедура и апликација. Области које имају користи од наставка развоја нанотехнологије, када је су у питању електонски производу јесту нано транзистори, нано диоде, плазма екрани, квантни компјутери и још много тога.
2)	Нанотехнологија има такође користи у енергетски сектор. Развој ефикасих начина производње енергије, апсорбовања и складиштења енергије у мањим и ефикаснијим уређајима је могуће са овом технологијом. Такве производи као што су батерије, гориве ћелије и соларне ћелије, омогућавају да се гради мање, али свакако ефикасније. 
3)	Још једна индустрија може имати користи од нанотехнологије јесте сектор производње који ће производити следеће производе односно материјале: наноцеви, аероглес, нано честице, и друге сличне производе који су често јачи, трајнији и лакши од оних који се не производе уз помоћ нанотехнологије. 
4)	У медицинском свету, нанотехнологија се такође види као благодет, јер они могу да помогну у стварању оног што се зове “паметни лекови”. Овим се омогућава да се људи излече брже и без нежељених ефеката који други традиционални лекови имају. Истраживање нанотехнологије у медицини се сада фокусира на области као што су регенерације ткива, поправке костију, имунитет, па чак и проналазак лекова за болести рака, дијабетеса и других које су опасне по живот.
О опасностима нанотехнологије за здравље, сигурност и околину, мало се зна, а ризик је велик и прилично забрињава многе научнике, јер страх од непознатог један је од најнеугоднијих. Зато представници индустрија и првенствено организација за заштиту околине траже од власти у високоразвијеним земљама већа улагања у истраживања сигурности примене нанотехнологије, уз посебан нагласак на утврђивање јединствених смерница о процени потенцијалних опасности.[footnoteRef:39]Проблем је у томе што се велике своте улажу у развој нанотехнологије, а износи намењени за истраживање на подручју сигурности су вишеструко мањи. [39:  Owusy A., Chapman H., Dargan T., Mundoma C., (2011), “Benefits and dangers of nanotehnology”, Springer Netherlands, Gana, str.60
] 

Опасности примене нанотехнологије нису још истражне. Ако се неконтролисано ослободи нано-роботски облак, могао би трансформисати органске супстанце у неки нови материјал или продрети у тло и оштетити, односно уништити биосферу. Употреба нанотехнологије могла би имати последице на пољопривреду као и генетско модификовање хране. Наночестице су већ изазвале забринутост експерата као и осигуравајућих друштава. Исто као и код азбеста, очекују се хроничне, а не акутне, посљедице наночестица. Оне не морају бити унешене немерно, него се могу удахнути из боја, спрејева или прашине с којом се дође у контакт.
Недостаци:
1)	Могућ губитак радних места у пољопривредном и прерађивачком сектору,
2)	Развој нанотехнологије може довести до краха појединих тржишта због снижавања врдности нафте и дијаманата због могућности развоја алтернативних извора енергије који су ефикаснији и који не захтевају употребу горива. То такође значи да људи сада могу да развијају производе на молекуларном нивоу, дијаманти ће изгубити своју вредност, јер се они могу масовно производити,
3)	Атомско оружје може бити доступније и направљено тако да буде моћније и деструктивније,
4)	Непостојање регулативе за подручја нанотехнологије,
5)	Нанотехнологија је у развоју и производи на бази нанотехнологије су веома скупи, баш зато што је производња тешка и веома скупа.
Најзначајније опасности које прете људима и околини:
1)	Нано честице могу утицати на рад плућа због иритације,
2)	Супстанца наночестице може бити познати токснин који може проћи кроз конвенционалну заштиту због своје величине,
3)	Неке нано честице имају катализаторске способности које убрзавају стварање слободних радикала повезаних са развојем тумора и
4)	Супстанца може бити безопасна на макроскопској размери а на нано-нивоу бити веома опасна.



[bookmark: _Toc391054832]3.3. Степен примене нанотехнологија у Србији и иностранству

Србија има 589 истраживача ангажованих на укупно 48 пројеката програма технолошког развоја и основних истраживања у овом домену. Материјали имају мултидисциплинарни аспект и захтевају истраживања из области физике, хемије, математике, инжењерства, а најзначајнији изазови се налазе на границама основних области, па није необично да се овом научном облашћу бави пет научноистразивацких института и 10 факултета. 
Показало се да су истраживања у оквиру материјала и нанотехнологија у Србији компатибилна са европским, па је научна заједница у Србији највећим делом оријентисана управо ка сарадњи са Европском унијом, што непобитно доказују статистички подаци о учешћу наших НИО у Европским пројектима: Србија је учествовала у 83 пројекта ФП6 Оквирног програма, а у ФП7 Оквирном програму Србија већ учествује са 43 пројекта.[footnoteRef:40] [40: Кутлача Ђ.,Семенченко Д., Недовић В., Колић Ј., (2011), „Развој Српске Науке у светлу Европских интеграција“, Факултет за економију, финансије и администрацију, Београд, стр.17] 

У последњих неколико година Република Србија је уложила око 30 милиона евра у развој инфраструктуре и набавку капиталне опреме у научно-истраживачке центре Србије. Велики део тих средстава уложен је управо у НИО које се баве материјалима и нанотехнологијама. Тиме је створена база најнеопходније опреме за даљи напредак истраживања у области материјала и нанонаука. Ипак, у Србији још не постоји софистицирана опрема високе резолуције, која је непходна за истраживања у области материјала, а нарочито у области нанотехнологија. 
Тржиште за нанотехнологију је велико, а предвиђа се да ће своју зрелост достићи око 2015 године. Стога је област нанотехнологије и нових материјала нашла своје место на листи приоритетних области Стратегије научног и технолошког развоја Србије 2010-2015. године.[footnoteRef:41]Стратешка опредељења развоја материјала и нанонауке у Србији имају за циљ да расположиве научне ресурсе и постојећу инфраструктуру унапреде и ојачају, те да они постану интегрални део европских, односно, светских истраживања, који ће финално бити валоризовани у новим производима и технологијама. [41: Влада Републике Србије, (2010), „Стратегија научног и технолошког развоја Републике Србије од 2010-2015.године“, Министарство за науку и технолошки развој, Београд, стр.49] 

Као предузећа која у свом пословању користе нанотехнологије и производе производе на бази нанотехнологија, са већим или мањим учешћем нано честица у Србије се може издвојити одређени број предузећа. Тако на пример, предузеће “Narcissus”[footnoteRef:42]Ада из Војводине које се бави производњом имплантанта и инструмената за остеосинтезу, од 2000.године ово предузеће поседује производну халу у којој се обавља производња иплантаната на најсавременији начин и употребом материјала који прате најсавременије светске трендове, њихов производни асортимах је у овој области свакако јако широк.  [42:  http://www.narcissus.co.rs/] 

“Sin Projekt” d.o.o[footnoteRef:43]из Београда је грађевинска фирма која се поред ове делатности бави и заступањем немачке фирме „Bioni“ која производи производе на бази нанотехнологије у циљу спречавања настанка великих проблема у грађевинској индустрији као што су: буђ и гљивице по зидовима, јер је влага узрочних ових проблема, а познато је да ју је тешко елиминисати. Производни асортиман је јако широк и користи се како за професиналну, тако и за кућну употребу, функционише на тај начин што се површина премаже нано премазом који уништава буђ. [43:  http://www.hemija.rs/sin-projekt.html] 

Предузеће „ТeleSkin“[footnoteRef:44]из Београда, чији је власник Сава Маринковић, о коме смо у последње време могли доста да прочитамо у свим средствима информисања. Производ са којим се ова компанија пробила на светско тржиште јесте дигитални дермаскоп – камера за снимање коже, повезане са софтвером, која ради по сличном принципу као и мобилна апликација „SkinScan” и такође служи за рано откривање меланома. Овај уређај се користи како у медицинске тако и у козметичке сврхе, па се осим у лекарским ординацијама тренутно користи у спа центрима у козметичким кућама широм Америке, Индије и Мексика.  [44: www.ekapija.com/website/sr/page/697048/Aplikacijom-SkinScan-protiv-raka-kože-Kompanija-TeleSkin-iz-Beograda-dobitnik-Microsoft-nagrade] 

“Prizma” d.o.o[footnoteRef:45]из Крагујевца је пионир у производњи базираној на нано честицама. Ово предузеће има широк спектар медицинских производа. План овег предузећа јесте да се отпочне производња апарата за мерење притиска, инхалатора и халогенератора заснованој на нанотехнологијамa. [45:  http://www.prizma.rs/sr/] 

“Kaloid”[footnoteRef:46] d.o.o iz Београда је козметичка компанија која се бави производњом и продајом козметичких производа као што су: Сребрна крема, Сребрна вода, Сребрна роса, Сребрна кап, који су произведени уз помоћ нанотехнологије и јонима сребра.  [46:  http://www.srebrnavoda.rs/] 

Оно што може да се сагледа из приказаног концепта нанотехнологија је очигледна мултидисциплинарност јер је развој условљен сарадњом већег броја различитих профила. Пројекти који су одобрени за финансирање у овој области увек повезују већи број научних и истраживачких институција чиме се јасно развија тимски дух и суштински начини комуникације усмерени комерцијализацији постигнутих открића. Оно што нанотехнологије чини јединственим је могућност да принципе који се изграде кроз различите мултикултуралне комуникације и са аспекта едукације на факултету, поред сарадње у истраживању, је могућност да тако стечено знање буде пренешено и на наше факултете. Комерцијализација резултата је увек блиско повезана са добром комуникацијом са привредом јер факултети нису профитне установе. А природни резултат је увид у реалне потребе тих фирми са којима факултет сарађује на пројектима, чиме би наставници унапређивали свој наставни програм понуђених предмета, са једне стране, и отворили пут ка формалним договорима за студентску праксу у тим фирмама, без обзира да ли се ради о домаћим или међународним компанијама.

Комуникација факултета и тржишта, то јест привреде у нашој земљи одвија се спорадично и у њу су укључени само поједини универзитети. Сарадња факултета и тржишта би требало да се огледа у праћењу иновација на тржишту од стране професора и укључивање истих у процес образовања на нашим факултетима, гостовање привредника на факултетима ради упознавања студената са њиховим процесом рада, њиховог упознавања са студентима као потенцијалном радном снагом, као и одржавања предавања о ширењу предузетничког духа и на крају укључивање студената у процес рада у предузећима кроз праксе које ће стимулисати универзитети, министарство и сама предузећа, при чему ће наравно највише користи имати сами студенти, док би се и за остале три заинтересоване стране могла наћи некаква корист. Сарадњом факултета и привреде може се решити недостатак квалитетног кадра у свим областима. Недостатак кадрова у нашој земљи највише се огледа у недостатку кадра у области информационих технологија и потребно је спровести одређене акције које би спровеле групације предузећа како би сами покушали да школују потребан кадар и на тај начин смањили јаз између предузећа и онога што тржиште рада може да понуди у овом тренутку. Усвајањем Болоњске декларације у Србији 2005. године високо школство се покушало ускладити са “светским и европским стандардима”, што је требало позитивно да се одрази на квалитет образовања, али и смањи ниску пролазност на факултетима. Тврдило се да је тржишту рада хитно потребна (брзо “штанцована”) висококвалификована радна снага и да би образовање требало да се усклади са потребама привреде. Читава логика образовног система годинама је мењана, а њен финални облик можемо најбоље видети у документу Стратегије развоја образовања.
Према то документу, универзитети у Србији треба да усвоје модел “предузетничког универзитета”, студенти/киње се посматрају истовремено и као купци и као предузетници, а знање које стичу постаје роба којом улажу у свој “људски капитал”, који ће им се, по претпоставци, исплатити једном када се запосле. Школарине и њихов раст су неминовна последица овакве политике високог школства, а државни факултети постају полуприватне економске јединице, које се на свом специфично регулисаном тржишту и међусобно морају надметати у понуди “знања” како би оствариле што већи профит. Потребно је напоменути да овај “тренд” није специфичан само за Србију: готово идентични процеси обухватају читав регион, а последњи пример тога видимо на сада актуалном покушају усвајања новог Закона о високом школству у Словенији, којим се по први пут у историји ове земље уводе школарине на редовном студију на свим нивоима (до сада су постојале само на ванредном студију и трећем нивоу).
С друге стране, привреда у Србији је разарана последњих 25 година: приватизација државних предузећа је готово до краја спроведена, а у том процесу процењује се да је више од 800.000 људи остало без посла. У ситуацији потпуне деиндустријализације и неолибералних решења око којих влада политички консензус, поставља се питање које је место високог школства као друштвеног ресурса? Усклађивање образовања са привредом данас делује као један регресивни пројекат, с обзиром да су откази свакодневница те привреде, а запошљавање (у неком малом броју) следи само онда када се створе услови за “повољну инвестициону климу”, што ће рећи – што нижа цена радне снаге на првом месту.[footnoteRef:47] [47: Влада Републике Србије, опт.стр.206] 

 Управо ове појединости ће бити анализиране у овом поглављу: укљученост професора у привредне активности, укљученост факултета у тржишна кретања и однос заступљености универзитета у привредним активностима у земљи и иностранству.

Укљученост факултета у привредне активности огледа се кроз неколико фактора:
1.	Омогућавање стицања практичног знања студентима,
2.	Ангажованост професора у реалним привредним активностима и
3.	Предавање стручњака из привреде на факултетима.
Практично знање студената после завршеног факултета у Србији генерално је на ниском нивоу. Праксе на факултетима су толико ретке да их скоро и нема. Оно што би могло утицати на решавање овог проблема јесте да се сви недостаци кадра који је на бироу, анализирају и унапреде, и како би факултети добили што савременије и конкретније програме који би могли одговорити потребама тржишта. Слаба комуникација између факултета и предузећа је јако велики проблем, тако да се као дефинитивна потреба издваја јачање такве врсте комуникације, што би водило ка решењу барем дела проблема који се тичу стручности радне снаге. Још један недостатак са којим се сваки други студент неког од факултета у Србији, у свом школовању сусрео јесте недовољна заинтересованост компанија приликом попуњавања разних врста упитника, како би се дошло до релевантних података о броју потребног кадра, као и самим профилима, као и подацима о пословању који су студентима потребни приликом израде радова из различитих предмета, а за које предузећа немају слуха. Неопходно је радити на побољшању комуникације са привредом, али и да је неопходно подстаћи представнике привредних институција да ојачају дијалог како између себе тако и са привредним коморам акако би се дошло до значајних података, и на основу тога предузели потребне акције. Привредна комора Србије сматра да је потребно формално образовање прилагодити потребама тржишта, те да је потребно уклопити неформално образовање у формално, у складу са потребним процедурама. Јачање везе између науке и привреде и подизање конкурентности привреде је велики изазов и будућност за све нас у Србији. Привредна комора Србије даје значајан допринос стварању националног иновационог система, подизању свести о значају знања и укључивању иновационог потенцијала Србије у решавању конкретних развојних проблема привреде и успостављање партнерства на домаћем и међународном нивоу.
Иновација није резултат развојно-истраживачког процеса, већ иновација настаје кроз способност, односно спремност предузећа и друштва у целини да прихвати нове технологије и иновативна решења без обзира одакле она потичу. Свесна да постојеће стање као што је ниска конкурентност и иновативност привреде, недовољна издвајања у истраживање и развој и јавног и приватног сектора, слаба повезаност науке и привреде и низак национални иновацијски капацитет се мора темељно променити ако желимо напредак друштва као целине. Нажалост, последица одсуства слуха да одрживи развој почива на примењеној науци и тржишној валоризацији иновација, маргинализовали су развој на бази знања. Данас се све више развија свест да је примењена наука основ развоја конкурентне привреде, посебно у области пољопривреде где видимо и огроман потенцијал са једне стране у природним ресурсима, а са друге стране у научно-истраживачком сектор. Привредна комора Србије је партнер на ИПА пројекту Умрежавања младих истраживача у сектору агробизниса који се реализује са 13 партнера из седам земаља, кроз транснационални програм Југоисточне Европе. Циљ Пројекта је јачање сарадње и подршке иновативном пословању као и повезивање свих субјеката националног система.[footnoteRef:48] [48:  Министарство финансија и привреде, IPA фондови, http://mfin.gov.rs/] 

За веће укључивање факултета у привредне активности неопходна је и сарадња привредних друштава како би се студенти по завршеном факултету одмах укључили у реалне привредне активности. Једна од замерки коју привредна комора упућују предузећима јесте и недовољна заинтересованост за студенте и њихов развојни пут. Наиме, привредни субјекти избегавају попуњавање образаца које им шаљу факултети у циљу што бољег сагладавања потреба за школовањем кадрова. Попуњавањем упитника од стране привредних субјеката стекли би се и услови за дубљу анализу потреба привреде, права слика о суфицитарним и дефицитарним занимањима и могла би се дефинисати дугорочна стратегија за развој образовања. Улога привредних субјеката би, дакле била у помоћи приликом дефинисања суфицитарних и дефицитарних образовних профила, као и помоћ приликом укључивања студената кроз различите пројекте у реалне привредне активности. Може се издвојити и значајна улога привредне коморе која би требала да буде посредник у сарадњи између факултета и привреде и остваривању интереса свих заинтересованих страна, запошљавању свршених студената, проналажењу адекватних кадрова привредним субјектима, као и побољшању реномеа универзитета, кроз велики степен запошљавања студената, укљученост у привредне активности и осавремењивању наставног програма. Добар пример организованог приближавања науке и друштва у целини представљају и САД, где промоција науке игра важну улогу у одржавању конкурентности. САД су, од свог настанка, а посебно у протекле две деценије, засновале свој економски развој управо на научном и технолошком напретку, кроз улагања државе и предузећа у истраживања, која су значајно допринела порасту продуктивности. Тако је,на пример, 2010. године, Влада САД уложила 26,6 милијарди долара у науку и истраживање, што је довело до економских активности у вредности од 69 милијарди долара и 485.000 нових радних места.[footnoteRef:49] [49: НилФ. Лејн, „Наука је кључ раста“, NewYorkTimes(2012) http://www.nytimes.com/2012/10/29/opinion/want-to-boost-the-economy-invest-in-science.html?_r=0
] 

Основ квалитетног предавања и преношења знања студентима од стране професора је добра поткованост теоријским знањем, као и способност преношења истог. Међутим, како би се комплетирала настава и судентима помогло у сваладавању препрека у реалном привредном окружењу, неопходно је и практично знање које професори морају поседовати како би студентима који ће у великој већини започети радни век у привреди, а не на факултетима, исто и пренели.
Посвећеност практичном делу науке и развој практичног знања од стране професора на универзитетима је у нашој земљи још увек у повоју. Одабир научног кадра по завршетку  школовања врши се искључиво на основу просечне оцене током студирања, такав одабир може бити правилан само уколико се у том студенту препозна жеља и могућност за теоријским усавршавањем, стицањем практичног знања и могућности преношења истог на студенте без комбинације ова три фактора неће бити могуће да се развије правилно будући научно – истраживачки кадар нити да се створи добра основа за развој студената по завршеном факултету. Преношење практичног знања студентима треба да створи правилну слику о реалном привредном окружењу, као и да пружи информацију студентима да највећи део њих треба да се посвети раду у привреди у циљу просперитета земље.
Велика предност факултета је и та што је све већи број квалитетних студената који су спремни да уче, раде, развијају се и сами често иновирају тако да факултети имају привилегију да одаберу најбоље од њих за које сматрају да би у будућности могли да се развију у квалитетни научни кадар, да увиде важност усавршавања у привреди, као и да буду у могућности да знање пренесу студентима. У овом периоду у нашој земљи, развој будућих професора иде кроз усавршавање на мастер и докторским студијама, израду Темпус пројеката, размену са другим универзитетима, као и писање научно – истраживачких радова. Највише знања се наравно може стећи приликом посете неком од престижних европских или светских универзитета, али би поред годину или две дана које проведу у Енгелеској, Немачкој или Америци, сигурну требало да проведу и на пракси у некој од великих домаћих и светских компанија. Та пракса може бити веома значајна за усавршавање тог истраживача, али и за побољшавање предавања, где би половина предавања могла да буде теоријског карактера, а друга половина приказ стицања практичног знања у тим компанијама. Свакако да би добра идеја била и замрзавање радног односа на универзитетима ради заснивања истог на неколико година у приватним компанијама, при чему би се после, на пример, пола деценије истраживач вратио на факултет и израстао у изврсног познаваоца теорије и праксе, при чему би му симбиоза ова два дела омогућила и квалитетније и јасније преношење знања на будуће студент. 
Истраживања показују да су научни истраживачи са факултета различитих техничких наука, међу којима је Факултет инжењерских наука у Крагујевцу, много више расположени за практична истраживања, учествовања на скуповима која организују приватна предузећа и имплементацију теоријских достигнућа у самим компанијама, него што су то научни радници на другим факултетима. Као пример наводи се и велика укљученост професора и асистената Факултета инжењерских наука у Крагујевцу у пројекте које организује највећа извозна компанија у Србији, Фиат Аутомобили Србија, док на пример, истраживача са других факултета готово и да нема. Истраживачи са овог факултета били су заступљени у почетној, start up фази, увођења неопходних система, а захваљујући квалитетној сарадњи, иста је и продужена у току увођења новог модела и оптимизацији производње. Улога истраживача се могла уочити приликом изградње метролошке станице, увођења ISО стандарда квалитета, подршку имплементацији WCМ-а решавању многих проблема приликом одржавања опреме, као и низу практичних предавања, корисних за ФИАТ-ове инжењере. Са друге стране, приликом финансијских анализа, benchmarking-а, осмишљања маркетиншких стратегија и креирању маркетиншких планова, довођени су италијански и пољски финансијски експерти. Факултет инжењерских наука је притом, како би изашао у сусрет будућим студентима и компанији ФАС пре пар година развио и осавременио студијски програм који потпуно одговара потребама аутоиндустрије. Захваљујући томе, машински инжињери се само прилагођавају новим радним навикама. Последица тога су и чињенице да студенти Факултета инжењерских наука обављају јако одговорне функције при производњи.

Као што је закључено у претходној тачки ниво практичног знања које студент стичу на домаћим универзитетима је на доста ниском нивоу. Разлог томе је недовољна укљученост наставног особља у реалне привредне активности, али и недовољна жеља и могућности факултета да њихово научно особље и студенте укључи у привредне активности. Окренутост теоријском знању и престижност факултетске дипломе је нешто чему још увек теже и студенти и њихови родитељи, али и надлежне просветне институције. Примера ради, жеља нашег министарства да до 2020.године 30% становништва буде високообразовано не прати неколико важних тачака и питања која ће бити тиме отворена. Прво питање које се поставља јесте да ли наша привреда може да се креће толиком стопом раста да запосли 30% високообразованих кадрова. Друго питање које се поставља јесте да, чак и уколико одговор на прво питање буде позитиван, где ће се наћи толики број оних који нису високообразовани да раде за високообразоване. Опште је познато да привреду покреће производња и да једино производња ствара нову вредност. Такође је позната чињеница да само 2% запослених у производним предузећима чине високообразовани. Тако да, ако сада има 700 000 високообразованих, а ако их за пет година буде 2 000 000, ко ће радити просте послове. Треће питање које може бити постављено се односи на списак дефицитарних занимања која ће бити 2020.године, а која нису дефинисана у стратегији образовања. У Крагујевцу Факултет инжењерских наука представља једини факултет који пружа практично знање студената и код кога постоји инволвираност научног особља у реалним привредним активностима. У Београду и Новом Саду постоји више случајева укључености научног особља и праћењу привредних трендова, али то је за ова три центра образовања мало. 
Уколико би смо посматрали са друге стране иностране факултете, постоји велика разноликост и то опет у зависности од државног уређења, система вредности, стратегије образовања и привредног система. Ова четири фактора утичу, сваки на свој начин на то колико ће друштво вредновати академску диплома, какву перспективу ће имати свршени студент, какву позицију ће имати у друштву и колико ће држава бити укључена у државни систем. Сви ови образовни системи имају својих предности и недостатака, не постоји идеалан образовни систем, али по степену иновација, технолошкој и техничкој опремљености, односу практичног и теоријског знања, развоју привредног система и могућности запослења, и те како постоје образовни системи који теже идеалном. Земље Западне Европе и Северне Америке имају много веће учешће приватних унивезитета у образовним системима. С једне стране то повлачи привилегију студирања само за елитне породице, али и бригу и пружање стипендија талентима који финансијски не могу да испрате студирање. Земље Северне Европе имају јасну стратегију образовања па се тако отварају места на факултетима у зависности од будућих трендова развоја привреде и плана дефицитарних занимања. Тако у Шведској, студенти приликом уписа на факултет добијају списак потенцијално исплативих занимања по његовом завршетку.[footnoteRef:50] Друга одлика скандинавског образовног система је и велики степен примене практичног знања на унивезитетима. Тако се на унивезитету у норвешком Нордланду сваке године отвара по једно место за професора практичне наставе, при чему таква особа мора имати и великог искуства у пракси.[footnoteRef:51] Северно - европско и западно образовање сматрају се најквалитетнијим на свету, па су тако стратегије образовања појединих афричких, свих блиско источних и земаља југоисточене Азије биле да само “препишу” такво образовање. Тако да се у Нигерији, Јужноафичкој Републици, УАЕ, Катару, Сингапуру, Тајланду и Тајвану константно отварају амерички и енглески универзитети са иностраним предавачима или пак, деца имућних шаљу на студирање у Америку и Западну Европу, као једини проблем јавља се недовољна доступност високообразовања обичном становништву. Посебну причу у образовању представљају земље попут Кине, Јапана и Јужне Кореје, где је образовање квалитетно, али је другачије него било које у свету. Основна разлика нашег и свих побројаних система образовања чини постојање праксе. На свим овим иностраним универзитетима искључен је велики број теоријских предмета, а уместо њих уведени практични предмети или пракса у великим компанијама. Тако су, студентима понуђене праксе на крају летњег семестра, а најчешће су и после завршеног факултета или уместо последњег семестра обезбеђена стажирања,која у великом броју случајева значе и дугорочно запослење. Постоји и велики број замерки на ово образовање, између којих се издваја недовољно познавање теорије. [50:  http://sweden.se/society/higher-education-and-research/]  [51:  Ruth H., Olsen, (2012), “Professor of practical knowledge”, University of Nordland, Nordland, http://www.undervisningsjobb.se/ad] 

У раду је приказан преглед индикатора који упућују на постојање препрека у формалном образовању, а које су и узрочно-последично везане за комуникацију факултета са реалним привредним сектором тј. привредним субјектима. Описане препреке су како формалног тако и неформалног карактера, а могу се превазићи једино уз добру координацију између факултета, Министарства просвете и реалног привредног сектора. Информације које пружају све три стране морају бити благовремене, а циљеви им се морају подударати. Као резултат свега требало би да се јави подизање реномеа и квалитета нашег образовног система, јачање улоге Министарства просвете у процесу дефинисања и регулације образовног система, јачање поверења грађана у образовни систем, већа заступљеност праксе на свим факултетима, и на крају, најважније, већа могућност запошљавања високообразованог кадра по завршетку студија. 
Препреке са којима се сусреће образовни систем, а које настају и у комуникацији између привредних субјеката и универзитета могу бити формалне и неформалне. Врло често, лакше је заобићи формалне препреке, јер се оне често решавају променом Закона и подзаконских аката. У тексту рада поменуте неформалне препреке могу бити важан елемент за успоравање, а често и престанак веза између привреде и факултета. Неписани друштвени стандарди, систем вредности и тешко прилагођавање на нове трендове су само неки од неформалних препрека, које често ниједним прописом, не могу бити решене. Као јасан пример издваја се селективна примена болоњске декларације у протеклој деценији. Споро прилагођавање како професора тако и студената, самовољно тумачење, селктивна примена и недовољна контрола од стране надлежних органа су допринели томе да, систем који се јако добро показао у многим европским земљама, код нас буде протумачен реченицом: „Лако је теби, ти си по новом програму“. 
Препреке које настају у комуникацији показују се годинама уназад кроз непостојање праксе на нашим факултетима. Већина студената на државним универзитетима, нису имала прилике да током четири године студирања изађу из учионице и посете компанију у реалном сектору. 
Свакако да и у нашем образовном систему има доста квалитетних ствари и да постоји доста страних студената који изражавају жељу да се школују на нашим унивезитетима, као уосталом, пре две године, студенти из Јерменије на Факултету инжењерских наука у Крагујевцу. Проблем се јавља у неприлагођености трендовима и чињеницама да теоријско знање није више испред практичног и да нанотехнологија као најсавременија технологија будућности за коју постоји истраживачко знање на факултетима у Србији али веома мала, готово незнатна примена таквих нових знања у привреди.
Врло је тешко таксативно, дефинисати препреке које се јављају приликом комуникације факултета и привреде. У свакој дефинисаној тачки и у свему везаном за образовање постоји бар по једна препрека која је узрочно – последично повезана са свим другим. Када су у питању формалне препреке треба поћи од промена многобројних Закона и прописа. Закон о високом образовању и Стратегија образовања су можда два најбитнија законска акта која могу да утичу на наш образовни систем како би се усагласио са најбољим светским системима. Однос факултета и привреде треба значајно унапредити, циљ факултета је спремање за привредне активности. С тога, Законом треба бити дефинисана веза између факултета и привредних субјеката, преко стицања практичног искуства асистената, професора, и другог наставно – научног особља у привредним субјектима, месечна пракса студената у предузећима, обавезан последњи семестар на пракси уместо у учионици и заменом застарелих предмета у корист практичних активности. Раст привредне активности, повећање обима производње и искоришћености капацитета су фактори који могу довести до пораста тражње за радницима и њиховим бољим третирањем од стране послодаваца. 
Компетенције стечене по завршетку основних студија недовољне за самосталан посао одмах после завршетка студија. Анализирајући могућности и способности иностраних студената по завршетку основних студија и наших, може се рећи да у већини случајева наши студенти не прате трендове и поседују значајно мање практичног знања од иностраних колега. Повећање компетенција као начин елиминисања једне од формалних препрека у сарадњи факултета и привреде се може постићи кроз укључивање студената у реалне привредне активности као би по завршеном основном академском образовању били значајан фактор на тржишту рада.
Део рада је посвећен нанотехнологијама као примеру високо актуелног истраживања у свету које може повезивати науку и привреду. Свеприсутност нанотехнологија, као технологија будућности показује да бављење овом темом и повећање научних достигнућа из ове области може допринети смањењу низа препрека у комуникацији две стране. Управо нанотехнологије могу представити везу и разлог за сарадњу и развој привредних друштава и факултета кроз низ научних пројеката. 

